ट्वीटर – टटका खबर\n(टटका खबर, बुध, आषाढ़ अन्हरिया षष्ठी, 2078 विक्रमी) पिछला सात महीना से अधिका समय से किसानन का नाम पर आढ़तियन आ दलालन के आन्दोलन चलिए रहल बा. अब उत्तर प्रदेश में साढ़े सात लाख से अधिका अपात्र प्रधानमंत्री किसान निधि के सम्मान राशि अपना खाता में मँगवावत मिलल बाड़न. अब एह लोग से वसूली होखी\nटटका खबर, बियफे, जेठ अँजोरिया सप्तमी, 2078 विक्रमी एने कई दिन से ट्वीटर पर ट्वीटर का खिलाफ ट्वीटन के बाढ़ आइल बड़ुवे. आ एह बीच ट्वीटर के पैरवीकार बन के आइल बावे एगो हैण्डल जवन नाम त रखले बा इन्टरनेट फ्रीडम फाउण्डेशन बाकिर मकसद आम जनता के फ्रीडम बचावे के ना हो के ट्वीटर जइसन\nचक्रवात यास से निपटे का काम में राष्ट्रीय आपदा मोचन बल के नाहिय त एक सौ टुकड़ी तूफान से प्रभावित होखे वाला पाँच गो राज्यन आ एगो केन्द्र शासित क्षेत्र में तैनात क दीहल गइल बा. उड़ीसा, पश्चिम बंगाल, आन्ध्र प्रदेश, तमिलनाडु, झारखण्ड, आ अंडमान निकोबार द्वीप समूह एह तूफान से प्रभावित होखे के अनेसा\nइयाद बा, कइसे कई बरीस पहिले एक दिन पूरा देश में गणेश जी के मूर्ति दूध पिये लागल रहली सँ ? उहो एगो परीक्षण रहुवे. कबो एह बाति के पक्का प्रमाण त सामने ना आइल बाकिर कहे वाला आजुओ कहेलें, मानेलें कि ऊ एगो सफल परीक्षण रहुवे. ओहमें परीक्षण करे वाला गोल ई देखल चहले


जया | Anjoria's Weblog\nTag Archives: जया\nआम तौर पर सांसद आ कलाकार कैमरा के सोझा रहला पर खुश होलें बाकिर जया बच्चन नाराज हो गइल बाड़ी. उनुका शिकायत बा कि मंगल का दिने जब रेखा गणेशन शपथ लेत रहली त टीवी के कैमरा पता ना कवना कारण से उनुका पर केन्द्रित रहल. उनुका पर एह मौका पर खास तौर पर फोकस कइल गइल. बतावल जात बा कि जया बच्चन एकर शिकायत दर्ज करवले बाड़ी. हालांकि राज्य सभा टीवी के आपन व्यवस्था ना रहला का चलते अबही दूर दर्शन के सेवा लिहल जाला आ कवरेज के जिम्मेदारी दूर दर्शन पर डालल जा सकेला.\nई त अबही शुरूआत बा. अबहीं त पता ना कतना शिकवा शिकायत होखे वाला बा जब दुनु जनी राज्यसभा में एक साथ जुट गइल बाड़ी.\nदेश-दुनिया, मनोरंजन में प्रकाशित किया गया | Tagged कैमरा, जया, राज्यसभा, रेखा\t| Leaveareply\nRT @RamJaat0: @doctorrichabjp क्या बलात्कार के आरोप में जेल में बंद मदेरणा की बेटी से इस्तीफा लिया जाएगा जो कांग्रेस की मौजूदा विधायक है.. 10 minutes ago\nRT @doctorrichabjp: भाजपा ने कुलदीप सेंगर की पत्नी का टिकट काटा है क्यूँकि सवाल उठ रहे थे की अपराधी के परिवार में टिकट क्यू जबकि संगीता जी… 10 minutes ago\nRT @YourRishbh: Journalism level of The Wire, passing of d3ath threats as protest while attacking Yati Narsinghanand Ji. https://t.co/FRSm6… 11 minutes ago\nटटका खबर, सोमार, 12 अप्रैल@2021 khabar.anjoria.com/2021/04/12/%e0… 18 minutes ago


दर्शकन के दिल धड़कावत बाड़ी रानी चटर्जी – Anjoria\nदर्शकन के दिल धड़कावत बाड़ी रानी चटर्जी\nOctober 17, 2012 Editor मनोरंजन 0\nसिनेमा भोजपुरी के दर्शकन के दिल के धड़कन रानी चटर्जी एह घरी अपना बिहारी दर्शकन के दिल धड़कावत बाड़ी. हालही में रिलीज फिलिम ‘धड़केला तोहरे नावे करेजवा’ में रानी के अदा पर दर्शक लुभा गइल बाड़ें. पिछला शुक के बिहार में रिलीज भइला का बाद ‘धड़केला तोहरे नावे करेजवा’ बाक्स ऑफिस पर शानदार कलेक्शन बटोरत बिया.\nएह फिलिम में रानी के अभिनय के तारीफ होखत बा आ उनुका एक्शन आ घुड़सवारीओ के ढेरे चरचा बा. ‘धड़केला..’ के सफलता से उत्साहित रानी चटर्जी एह घरी काठमाडू में अपना नईकी फिलिमन के शुटिंग में लागल बाड़ी. उनकर नागिन, साली बड़ी सतावेली, शेरनी वगैरह फिलिम रिलीज ला तइयार बाड़ी सँ.\nएह साल रानी के हिट फिलिमन में ‘दुर्गा’, ‘कईसन पियवा के चरित्र बा’, आ ‘ज्वालामंडी’ के नाम खास बा.\n‘लावारिस’ से वाहवाही बिटोरत बाड़न सुदेश कौल\nशुभम तिवारी – विराज की जोड़ी


खबर भोजपुरी में (सोमार,5जनवरी 2015) – टटका खबर\n(अतवार,4जनवरी के खबर)\nझारखंड के मुख्यमंत्री रघुबर दास नई दिल्ली में प्रधानमंत्री नरेन्द्र मोदी से भेंट करे अइलन.\nबलिया जिला के रेवती के एगो स्कार्पियो के ड्राइवर ब्रजेश के जान मार के स्कार्पियो छीन भागे वाला तीन गो गिरफ्तार बदमाशन में से एगो भीम तुरहा अतवार का भोरे दिशा मैदान करे का बहाने रेवती थाना से भाग निकलल त ब्रजेश के परिजन आ गाँव वाले नाराज हो के थाना पर प्रदर्शन करे लगले. एही बीच एगो सिपाही से ओह लोग के बाताबाती हो गइल आ ओकरा बाद थाना पर पथराव होखे लागल. जानकारी मिलला का बाद पुलिस के बड़का अधिकारी चहुँपले आ इलाका के रसूखदार लोग के बोलवा के हालात पर काबू पवले. थाना में 300 लोग का खिलाफ मुकदमा दर्ज क लिहल गइल बा जबकि ओह अपराधी के भागे भा भगावे वाला का खिलाफ कुछ होखे के खबर नइखे.\nगाजीपुर जेल में बंद अपराधी अजीत यादव के रंगदारी चहुँपा के लवटत चार गो ईंट-भट्ठा मालिकन के गिरफ्तार क लिहलसि पुलिस. हालांकि रंगदारी के रुपिया लेबे वाला अजीत यादव के गिरोहवाला पकड़ में नइखे आइल.\nबसपा प्रमुख मायावती पर टिकट बेचे के आरोप हमेशा से लागत आइल बा. अबकी ई आरोप लगवले बाड़न राज्यसभा में बसपा सांसद जुगलकिशोर. उनकर कहना बा कि आरक्षित सीट पर पचास पचास लाख आ जेनरल सीट पर एक एक करोड़ रुपिया वसूलत बाड़ी मायावती. जुगल किशोर के पार्टी के सगरी जिम्मेदारी से हटा दिहल गइल बा अब.\nजौनपुर के गौराबादशाह इलाका के एगो गाँव में दसवीं में पढ़ेवाली एगो लईकी संगे तीन गो नवही जबरिया कुकर्म कइलन जब ऊ साँझ खानि दिशामैदान ला निकलल रहुवे. बाद में दू गो का खिलाफ मुकदमा दर्ज भइल बा. चूंकि लइकी दूईएगो का बारे में बतवलसि.\nभदोही जिला के गोपीगंज में मिर्जापुर तिराहा पर एगो मोटर साइकिल बिछिला गइल आ ओह पर सवार आदमी अपना दू गो कम उमरिया बेटन समेत सड़क पर फेंका गइल. तबले एगो तेज रफ्तार ट्रक तीनो के कचारत भाग निकलल. तीनो के मौत ठाँवे प हो गइल.\nअतवार का दिने यूपी आ बिहार में कई जगहा बारावफात के जुलूस निकलल. अइसने एगो जुलूस इलाहाबाद में बवाल मचा दिहलसि. एह लोग के शिकायत रहुवे कि जुलूस पर ढेला मारल गइल रहे. पथराव से एसडीएम सोरांव के कपार फूट गइल. पुलिस करीब एक दर्जन लोग के गिरफ्तार कइले बिया.\nचुनाव आयोग अब देश भर के मतदाता के एकही सूची बनावे के काम में लागल बिया जवना का बाद सूची में नाम जोड़वावल भा कटावल आसान हो जाई आ एके आदमी के कई जगहा वोटर ना बनावल जा सकी.\nभारत पर आतंकी हमला करे आवत नाव पर भइल विस्फोट का मामला में कांग्रेस के कहना बा कि सरकार झूठ बोलत बिया आ ऊ नाव पाकिस्तानी रहल कवनो आतंकी वाला ना रहे. एह तरह के बयानबाजी क के कांग्रेस आपन वोट बैंक राजनीति करत बिया आ पाकिस्तान के साथ देत बिया. जबकि सुरक्षा एजेंसियन के कहना बा कि आतंकियन के निशाना पोरबंदर के नौसेना केन्द्र रहुवे. कांग्रेस ओहू बेरा उलटबांसी कइले रहुवे जब पाकिस्तानी आतंकी मुंबई पर हमला कइले रहले. तब सुशील कुमार शिंदे एह हमला में भगवा आतंक के हाथ होखे के बात कहले रहले.\nकोलकाता हवाई अड्डा के फोन पर मिलल धमकी का बाद सगरी देश में हवाई अड्डन के सुरक्षा कड़ा क दिहल गइल बा. फोन करे वाला आदमी के कोलकाता पुलिस गिरफ्तार क लिहले बिया आ ओकरा से पूछताछ चलत बा.\nकेन्‍द्रीय सूचना आयोग कहले बावे कि शहरी विकास मंत्रालय वेबसाइट पर सगरी जानकारी सार्वजनिक करे कि कवना राजनीतिक गोल के कवन जमीन भा बंगला दिहल गइल बा. ई काम चार हफ्ता का भितरे कर लेबे के कहल गइल बा.\nउत्तर भारत में अतवार का दिने जाड़ा से राहत मिलल बा लोगन के.\nइस्लाम धर्म के पैगम्बर हजरत मोहम्मद साहब के जनमदिन मिलाद-उन-नबी का रूप में देशभर में मनावल गइल. एह मौका पर राष्ट्रपति, उपराष्ट्रपति, प्रधानमंत्री आ राज्यन के मुख्यमंत्री लोग के बधाई दिहलन.\nजदयू के प्रदेश कार्यकारिणी अपना बइठक में राजद संगे एगो नया पार्टी में बिला जाए के मंजूरी दे दिहलसि. बाद में नीतीश कुमार कहलन कि आखिरी फैसला राष्ट्रीय परिषद के बइठक में लिहल जाई.\nबिहार में 1 फरवरी से स्मार्ट हेल्थ कार्ड बनावे के काम शुरू होखी आ मुख्यमंत्री जीतन राम मांझी पांच जनवरी के एह योजना के औपचारिक शुरूआत करीहें. पंचायत पंचायत कैम्प लगा के कार्ड बनावल जाई आ बाद में चुनल अस्पतालन में एह लोग के मुफ्त इलाज के व्यवस्था होखी.


छठ पर रिलीज होखी पवन सिंह के दू गो फिलिम – Anjoria\nछठ पर रिलीज होखी पवन सिंह के दू गो फिलिम\nभोजपुरी सुपरस्टार पवन सिंह के दू गो फिलिम बिहार के महान लोकपर्व छठ पूजा का मौका पर रिलीज भइल. ई रहली सँ पवन सिंह के ‘‘इंसाफ’’ आ ‘‘ट्रक ड्राईवर’’. मशहूर निर्माता अभय सिन्हा निर्मित आ अजय श्रीवास्तव निर्देशित ‘‘इंसाफ’’ में पवन गाँव के मुखिया बनल बाड़न आ उनुकर दु गो नायिका बाड़ी उर्वशी चौधरी आ कृषा खंडेलवाल. चर्चित निर्माता-निर्देशक राजकुमार आर पाण्डेय के फिल्म ‘‘ट्रक ड्राईवर’’ में पवन सिंह ‘‘ट्रक ड्राईवर’’ के माथ भूमिका में बाड़न आ उनुकर नायिका बनल बाड़ी नई तारिका अंजना सिंह आ रीतिका शर्मा.\nपवन के कहना बा कि दुनु फिलिमन के छठ पूजा पर टकराइल महज एगो संजोग बा. दुनु में दू तरह के भूमिका बा आ दुनु हिट होखे के पूरा उमेद बा. बतावत चलीं कि एह साल पवन सिंह के ‘‘लड़ाई लऽ अंखिया ऐ लौंडे राजा’’, ‘‘गुंडईराज’ आ ‘जंग’ बॉक्स ऑफिस पर धमाल मचा चुकल बाड़ी सँ.\n‘‘मुन्नी बदनाम भईल सैंया तोहरे खातिर’’ के मुहूर्त भइल\n‘मिटे ना सेनुरवा’ के सगरी गाना रिकार्ड हो गइल\nOne thought on “छठ पर रिलीज होखी पवन सिंह के दू गो फिलिम”\nNAVJOT KARN कहते हैं:\nनवम्बर 3, 2011 को 10:16 अपराह्न पर\nPawan singh jee ka jo film aa raha hai us ke baarey mein yahi kahunga ki unki film hit ho aur darshak ko pasand aaye.


बदमास जमिनदार के मिलल गुरु – गोविन्द दुबे (भोजपुरी लघुकथा) – Popularsys\nHome Bhojpuri Blogs बदमास जमिनदार के मिलल गुरु – गोविन्द दुबे (भोजपुरी लघुकथा)\nएगो गाँव मे बहुते वडका जमिनदार जी रलन । दु गो बच्चाके जलम दिहला के बाद उनकर मेहरारु के मुअला बहुते दिन होगइल रहे । उ बहुते धनीमनी रहले बाकिर उनकर एगो खराब आदत रहे कि उनका दुअरा पर कवनो भि गरिब चलजाए त ओकरा के भिखारी कहत रलन । आ मजाक बनावत रलन ।\nउनका २ गो बीना महातारी के छोट वेटा वेटी रहे । महातारी के कमि महसुस ना होखे कहके उ अपना वेटा वेटीके बहुते वडका आदमी बनावेके चाहत रलन । एहिसे उनकर सोच रहे कि उनका वेटा–वेटीके कवनो विद्वान आ जानल मानल गुरु पढइयन त ओकनी भी विद्वान बनी आ जिनगी मे कवनो तकलिफ ना होइ ।\nएकदिन उ एगो वहुते विद्वान मास्टर के खोजके पैसा के चढावन आ बहुते निहोरा कइलन घरेमे आके उनकर बेटा–बेटीके पढावे खातिर । शुरुमे ना मानल मास्टर एतना बड जमिनदार गिडगिडाके निहोरा कइल देख के माया लागल आ मान गइल ।\nविहान भइला मास्टर जी उ जमिनदार के घरपर गइलन त गरिब मास्टर जी के उनकर वेटा–वेटी ना चिनलख आ मास्टर जी के देखके कहलस, ‘बावुजी–बावुजी, बाहर एगो भिखारी आइल बा ।’ जमीनदार झाल से बाहर देखलन त मास्टर जी रहनी । बाहर आके खिसे अपना वेटाके एक झापर मरलन । मास्टर जी पुछनी काहे मारतानी ? त जमिनदार कहलस कि एकनी विगर गइलवाड सन । मास्टर जी से कइसन खराब लवज वोल देल सन । मास्टर जी कहनी, ‘एकनी सब ना स्कूल जाला । ना बाहरे खेलेजा । फेर अइसन शब्द काहा से सिखले होइए सन ? घर से ही सिखले होइस । एहिसे घर के वातावरन जइसन बनाएम ओइसने बुधि भि होखि ।’\nमास्टर जी के बात से जमिनदार के बहुते लज्जा बोध भइल । मास्टर जी से हाथ जोड के माफि मगलन । आपन गलतिके महसुस कइलन आ आपन खराब बोलि बोलेवाला आदत के सुधार कइलन । सबसे इजत से बोलेके शुरु कइलन ।\nइ कथा से मिलल सिखः\nआदमी खालि पैसा से बड ना होखेला ।\nबचासब जइसन वातावरनमे रहेला, ओइसन गुन सिकेला ।\nलेखक के बारेमे:\nगोविन्द दुबे बारा जीला, नेपाल के रहनियार हइ । भोजपुरी, नेपाली, हिन्दी आ अंग्रेजी भाषा मे भि उ कलम चलावेलन ।\nPrevious article तराईको शिक्षण पेशामा भविष्य (?) — दिपेन्द्र कानु\nNext article Researchers Now Know How Sleep Cleans Toxins From the Brain


खोंईछा फिलिम में मनोज पाण्डेय आ अपूर्वा – Anjoria\nएल के प्रोडक्शन के बैनर तले बनल निर्माता कृष्णेश्वर शर्मा के ’खोइछा’ क एडिटिंग शुरू हो गइल बा. एह में एक्शन स्टार मनोज पाण्डेय आ हॉट गर्ल अपूर्वा के जोड़ी पहिला बेर नजर आई. साथ में बाड़ें भारतेंदु भूषण आ गायक सकल बलमुआ. निर्देशक हउवें जितेन्द्र कुमार सुमन.


घास पर बिखरे महुआ के फूल ...\nलाक डाउन में तस्मानिया ...\nतस्मानिया द्वीप में चौदह दिन !...\nउत्तरकाशी के रास्ते पर !...\nदेवभोग के जंगल के डाक बंगले में ...


दू गो गीत – Anjoria\nफरवरी 16, 2017 जयशंकर प्रसाद द्विवेदी\nपगे पग ठोकर समय के नचवना\nकइसन जिनगी सटत रोज पेवना.\nघुमल अस चकरी पलिहर जोताइल\nनमियो ना खेते बीया बोआइल\nउमेदे से अंखुवा , फोरी न भुंइयाँ\nइहे किसानी ,आ ओकर बोलवना. कइसन जिनगी……\nबहल पछिमहिया बीरवा झुराइल\nअब माथे लउर , आउर घहराइल\nजरल नाही चूल्हा कई कई बेरा\nबबुआ क बतिया कटइला बिछवना. कइसन जिनगी……\nझै – झै आ कट कट सांझे सबेरे\nबिना दिया बाती कुच कुच अन्हेरे\nफाटल झुल्ला शरम टुक्का टुक्का\nइहे बा मजूरी, टाटी क छवना. कइसन जिनगी……\nभुंवरी बा बिसुकल बबुनी लोराइल\nभइल बन गोइंठा दुअरे पथाइल\nकोयर ना भूसा , टटाले भुंवरी\nमुवल नेकनीयत बिसरल सपना. कइसन जिनगी……\nसूरत ना हमरी निहारी ए राजा\nसीरत के बतिया बिचारीं ए राजा.\nढलती उमिरिया मे चिचुकल चेहरवा\nअचके भुलाइल गावल कहरवा\nकेतना ई देहिया निखारी ए राजा. सीरत के बतिया………..\nकसक न मनवा ठसक नाही चलिया\nकनवाँ मे करकत सरकेले बलिया\nबीतल जवन मत उचारीं ए राजा. सीरत के बतिया………..\nगरदिश मे नीकसल बाली उमिरिया\nभइल मोहाल मोर तिरछी नजरिया\nहियवा के टीस मत उभारीं ए राजा. सीरत के बतिया………..\nकहवाँ बचल अब पतरी कमरिया\nघेरले जाता रोजे नवकी बीमरिया\nपहिलकी पिरितिया सभारीं ए राजा. सीरत के बतिया………..


जयकान्त सिंह जी के लिखल कोइल अइसन मीठ बोली | जोगीरा\nHome भोजपुरी साहित्य भोजपुरी कथा-कहानी जयकान्त सिंह जी के लिखल कोइल अइसन मीठ बोली\nजयकान्त सिंह जी के लिखल कोइल अइसन मीठ बोली\nपरनाम ! स्वागत बा राउर जोगीरा डॉट कॉम प, रउवा सब के सोझा बा जयकान्त सिंह जी के लिखल भोजपुरी कहानी कोइल अइसन मीठ बोली , पढ़ीं आ आपन राय दीं कि रउवा जयकान्त सिंह जी के लिखल भोजपुरी कहानी कइसन लागल आ रउवा सब से निहोरा बा कि शेयर जरूर करी।\nपरिछावन के बाद जब बरियात निकले के भइल त दुल्हा बतकुचन के माँझिल भउजाई उनका के तिरियामंत्र देत कहली- ” बबुआ जी, एजवे लेखा माड़ो पर बक बक मत करेम। उहाँ नया नोचर से लेके बुढ़िया तक खानी- बिखानी के मजाक करिहें स।\nमाई- बहिन के लगा के बिछिनर- बिछिनर के गीत – गारी गइहन स। घुमा- फिरा घर भर के हुलिया लीहें स। रउरा सम्हर के बोलेब।इहँवे जइसन लुब लुब जन करे लागेब। खूब गम्भीर रहेब। दस बात बोले लोग भा दस बेर कुछ पूछे लोग त एक बेर गम्भीर होके कोइल अइसन मीठ बोली बोले के प्रयास करेब।\nदुल्हा बतकुचन भइजाई के मनतर गिठिर पारके माड़ो में पहुँचले। भउजाई जवन- जवन बात कहले रही सब घटे लागल। उनकर तरवा चटकल- ” दादा! भउजइया त हमार अगमजानी बिआ। इहाँ लबर- लबर आ फटरा लेखा बोलला पर त आदमी साँचो फँस जाई।\n“एतना बिचार के दुल्हा बतकुचन मुँह लेवार लेवे आ दस बात सुनला के बाद एक बेर कोइल अइसन मीठ बोले के मनेमन तय कर लिहलन। माड़ो पर उमड़ल नवही से लेके बूढ तक दुल्हा के नांव, घर, गाँव, बाबूजी के नांव वगैरह के लेके दसो सवाल कइल।बाकिर दुल्हा बतकुचन काहे के बोले जास। अंत में एगो बूढ़ अवरत लइकी का बाप के नांव लेके जइसे कहली कि फलनवा गूंगा दमाद खोज के ले आइल बा का रे।\nएतना सुनते आ दसगो बात गिनते दुल्हा बतकुचन गम्भीराहे ऊँच आवाज में कोइल अइसन मीठ बोली कढ़वलें- “कूSSSS—- “।\nमाड़ो पर दुल्हा के कुकल सुन के सब मेहरारू चिहा – डेरा गइली स। मुँहा मुँही काना- फुसकी होखे लागल जे दुल्हा पागल बा आ ना त कवनो आभागी माड़ो पर आवते कवनो करसमा त ना कर देलस। अंदाजे खातिर मेहरारू स फेर कुछ कुछ पूछल शुरु कइली स।फेर दुल्हा चुप। फेर कुछ देर बाद कोइल जइसन मीठ आवाज में कूSSS—–।\nबात अँगना से बहरियाइल दुआर पर गइल।दुआर से जनवासा तक पहुँचल। दुल्हा के बाप आ बड़ भाई दउड़ल- दउड़ल माड़ो पर पहुँचल लोग जे आखिर अइसन का हो गइल भाई। परिछावन के बखत भा इहाँ दुल्हा उतारे के बेरा कवनो टुगंनिया त ना देलस। बाप- भाई बार- बार खोद – खोद के पूछल शुरु कइल -” का भइल ह बाबू ? तोहरा का भइल बा ? कुछ बोलत काहे नइखS।” मड़वा पर भीड़ लाग गइल रहे। दुल्हा के केहू बेना हाँकत रहे त केहू पानी पियावे ला बेचैन रहे त केहू भीड़ पर बरसत चिल्लात रहे तोहनी का खेला भइल बा।लइकवा के जान मरबू लोग का ? हवा नइखे छोड़ेके ।\nदुल्हा ई सब देख के फरके हरान रहस कि हमरा का भइल बा कि ई लोग एतना हलकान बा। उनकर बाप रोआइन मुँह कके फेर पूछलें- बबुआ तोहरा का भइल बा ? अइसन काहे कर ताड़S ?” अब दुल्हा बतकुचन का धैर्य के सीमा टूट गइल। डफरत गरजलें- ” हमरा का भइल बा ? हमरा कवनो डाइन – भूतिन लागल बा कि हम कवनो पागल बानी ? आरे ऊ त परिछावन\nके बखत भउजी कहले रहे जे मड़वा पर मेहरारू दस गो बात पूछिहन स त एक बेर कोइल अइसन मीठ बोली बोलिहS। आ दूइये बेर बोलनी त जनवासा तक बात चल गइल। इहाँ के लोग साँचो गजब चपाट बा रे भाई।”\nपिछला लेखविद्या शंकर विद्यार्थी जी के लिखल देवी गीत आ छठ गीत\nअगिला लेखबब्लु सिंह जी के लिखल भोजपुरी लघुकथा निष्ठुर नियति\n7 सितंबर को मुंबई में रिलीज होगी यश कुमार की फिल्‍म...


"फूल और काँटे" के मिलल सफलता – Anjoria\n"फूल और काँटे" के मिलल सफलता\n15 मार्च से बिहार में रिलीज भइल फिलिम ” एगो प्रेमा कथा – फूल और कांटे” के निकहा सफलता मिलल बा. माँ शारदा फिल्म प्रोडक्शन आ साईं विजय फिल्म्स के एह परोसा में मुख्य भूमिका निभावत सिवान के प्रिंस सिहं राजपूत आ मुजफ्फरपुर के पलक तिवारी जहवें जात बाड़ें तवहें भीड़ जुट जात बा. हर जगह सिनेमाप्रेमियन के भीड़ बिटोरा जात बा. मासूम लउके वाला ई प्रेमी जोड़ा अपना अदाकारी से सभकर मन मोह लिहले बाड़ें. फिलिम के प्रोमोशन में ई जोड़ा जवने सिनेमाघर में पहुँचत बा तवहें लोग नाचे-झूमे लागत बा.\nएह फिलिम के निर्माता विजय कुमार साह आ ज्ञान्ति देवी, निर्देशक अजय यादव, लेखक अरविन्द तिवारी, गीतकार विनय बिहारी आ अरविन्द तिवारी, संगीतकार अमन श्लोक, छायांकनकर्ता राजेश कनौजिया, तकनीकि निर्देशक सत्या दूबे, नृत्य निर्देशक ज्ञान सिंह, मारधाड़ निर्देशक फिरोज पठान, आ संकलनकर्ता धरम सोनी आ नगेंदर हउवें.\nरिंकू घोष के फिलिम ‘साली बड़ी सतावेले’ जल्दिए आई\nनरेन्दर प्रताप सिंह ले आवत बाड़न ‘सरफिरा‘


मयंक मेहरा के भीमा – Anjoria\nनैनीताल के मयंक मेहरा शुरु से सिनेमा का दुनिया में आइल चाहत रहले. नैनीताल में अभिनय के शिक्षा आ थियेटर में काम करे के अनुभव लेके मयंक मेहरा फिल्म बनावे के फैसला कइले त सोचले कि भोजपुरी में कवनो फिलिम बनावल जाव. मयंक के भोजपुरी भाषा में अपनापन लागेला आ सोचले कि पहिलका फिलिम बनावे खातिर भोजपुरी सही माध्यम रही. उनुका मन में भीमा के सिक्वेलो बनावे के विचार बा जवना के हिन्दीओ में बनावे के सोचत बाड़े.\nभीमा के मुख्य पात्र के रोल करे वाला मयंक मेहरा रविकिशन के फैन हउवे आ रविएकिशन का तरह भोजपुरी आ हिन्दी दुनु सिनेमा में आपन जगहा बनावल चाहत बाड़े. अपना पहिला फिलिम भीमा से उनुका बहुत भरोसा बा. भीमा गाँव के एगो मासूम नवजवान ह जे एगो ठाकुर का घर में नौकरी कर के आपन जीवन चलावत बा. ई फिल्म नौकर आ मालिक के संबंध का आधार पर बनावल गइल बा आ मयंक के उमेद बा कि दर्शक उनुका काम के जरुर पसन्द करीहे.\nभीमा में सुरेन्द्र पाल, कल्पना शाह, श्रीष्ठी, गिरीश शर्मा वगैरह मुख्य कलाकारन में शामिल बाड़े. फिल्म अक्टूबर ले रिलीज होखे के उमेद बा.


Bhojpuria.com | का निरहुआ खातिर शुभ नइखे हैदराबाद?\nHome Cinema News का निरहुआ खातिर शुभ नइखे हैदराबाद?\nका निरहुआ खातिर शुभ नइखे हैदराबाद?\t23 August 2010\tNews Desk\tहैदराबाद। दक्षिण भारत के हैदराबाद से आ रहल ई खबर भोजपुरी अभिनेता दिनेशलाल यादव निरहुआ के चाहे वालन खातिर बढिया नइखे। खबर बा कि निरहुआ पर मइया आ गइल बाडी, माने शूटिंग के दौरान निरहुआ के चेचक हो गइल बा, जेकरा वजह से पूरा देह में हो रहल जलन आ बोखार से ऊ परेशान बाडन। हैदराबाद में फिल्म "आखिरी रास्ता" के शूटिंग कइ रहल निरहुआ के एह वजह से आधा में शूटिंग छोड के वापस मुंबई आये के पडल ह, जहँवा ऊ अपना माता जी के देख-रेख में भोजपुरिया समाज में लम्बे समय से चलल आ रहल मान्यता के अनुरुप इलाज करा रहल बाडन। एहिजा ई बतावल जरुरी बा कि पिछला साल हैदराबाद में अगस्त के महीना में ही फिल्म "निरहुआ न. 1" के शूटिंग के दौरान भइल दुर्घटना में इनकर एगो गोड टूट गइल रहे। एह साल भइल एह घटना के बाद भोजपुरी फिल्म इंडस्ट्री से जुडल कई लोग हैदराबाद के निरहुआ खातिर अशुभ बता रहल बाटे, आ उनका के आगे से ओहिजा शूटिंग ना करे के सलाह देता। निरहुआ के लाखों चाहेवालन का संगे-संगे भोजपुरिया डॉट कॉम परिवार भी उनुकर जल्दी स्वस्थ होखे के कामना करता। Related news items:\nविकास खातिर पूर्वाचल राज्य जरूरी: निरहुआ\nNirahua injured during shooting\nNirahua in double role\nNirahua becomes Loafer\nComments (6)\tHi\t1\nMonday, 23 August 2010 18:07\tUDAY BHAGAT\tJYAAD SHOOTING SE THAKAAN HOTA HI HAI.....AISE ME TABIYAT KHARAB HONA KOI BADI BAAT NAHI HAI.... RAHI BAAT PICHLE SHOOTING KI TO WO EK HAADSA THA. ....................\nFriday, 24 September 2010 16:31\tNeelkant\taesa koi bat nahi hai ki aapko hydrabad sut nahi karta sirf wo kahne bat wo aek hadsa tha film suting me tabiyat to kharab hoga hi jab hard work hoga to.\nsut jarur kari haidrabad\t3\nSaturday, 25 September 2010 19:37\travi kumar\tchinta mat kari dineshlal ji samay2ke bat hola .\naaj nahi t kal din sudhariye hi jae...........\nchinta mat kari,,,,,,,,,,,,,\nbhagwan aap ke jaldi se nirog kar de ta achha rahi.....\nSunday, 05 December 2010 16:21\tGyanendra yadav\tYou ragood hiro in bhojpuri cinema. i think cooling not accept your body. but don;t very all is well.\nyou will fit soon.\ni"m Gyanendra yadav ghazipur.\nbut this time i live in mumbai . i amasystem netwark administrator.\nSunday, 05 December 2010 16:26\tgyan\tgood come soon.\nMonday, 17 January 2011 19:08\tbharat guipta\taap jaldi thhik ho yahi meri kamna


चोलिया प जयहिन्द लिखवली (बतकुच्चन – १४८) – Anjoria\nMar 2, 2014 बतकुच्चन\nजानत बानी कि फगुआ के मौसम ह आ ई गीत चइता के ह. बाकिर माहौल कुछ अइसने बन गइल बा आ चरचा में दू गो अइसन मॉडल आ गइल बाड़ी जे अपना अपना नेता के प्रचार करे ला आपन कपड़ा ले उतार दिहली. केहू अपना नेता के पोस्टर से आपन देहि तोपले बा त केहू अपना पार्टी के झंडा आ चुनाव चिह्न के पहिर के आपन खास हिस्सा छिपवले बा.\nतय बा कि एह सभ पर बवाल मचबे करी आ मचियो गइल बा. लोग मचमचा के एह पर चरचा करत बा. एगो एंकर त रस ले ले के दु नू मॉडलन के इंटरव्यू लेत रहलन आ उ बेचारी कसमसा कसमसा के अइसने कुछ जवाब देत रहुवे. एगो चैनल बैनर लगा लिहलसि कि ये लड़कियाँ मोदी राहुल को ले डुबेंगी! आजु हो सकेला कि रउरो सभे में से कुछ लोग भड़क जाव कि का बेहूदा बात उठा लिहलन. घर में बेटीओ बेटा पढ़ेलें आ एह तरह के फजूल के चरचा उठा दिहल गइल बा. बाकिर एह में कहीं कुछ नाजायज नइखे. वइसे हम नाजायज कबो कुछ लिखलो ना चाहीलें. जे लोग आजु के लेख पर आपत्ति करे ओह लोग से बस अतने पूछल चाहब कि कवना शब्द भा वाक्य प अपने के आपत्ति बा? याद आवत बा मंटो का खिलाफ चलल मुकदमा के एगो मशहूर जवाब जवना में मंटो प आरोप लागल रहे कि ई अपना कहानी में छाती शब्द के इस्तेमाल कइले बाड़न. एह आरोप प झुंझुआ के मंटो पूछलन कि अरे भाई औरत के छाती के छाती ना लिखीं त का लिखीं? खैर हम ई सवाल रउरा से नइखीं करे जात.\nअसल में हमार इरादा कुछ अउर लिखे के रहुवे. आ उहे सोचत रहीं जब सामने टीवी पर एह निगोड़ियन के चरचा आवे लागल. हमहु चरचा में डूब गइनी आ पत से पतुरिया के बीच के चरचा हट के जवान होखत राजनीति पर चलि आइल. देश के बड़हन आबादी आजु जवान बा. सड़क से ट्रेन ले, सिनेमा हॉल से बाजार ले जँहे देखीं तहें एह नवहियन के झुंड लउकी. फगुनहट के मूड में सवाल पूछीं त बड़के बुढ़वन के जवाब देबे के पड़ी कि आखिर ई आबादी आइल त कइसे. एहमें राउरो योगदान बा मानीं भा मत मानीं. घर के बड़ बूढ़ संस्कार तमीज सिखावल छोड़ दिहले, स्कूल कॉलेज में मास्टरजी लोग पढ़ावल छोड़ दिहल, आ राज करे वाला नेता लोग एह बहकल जमात के सम्हरला का बदले अउरी सहकवले जात बाड़े. रोजगार ना दीहें, बेरोजगारी के भत्ता दे दीहें. स्कूल में मास्टर के जगहा खाली रही बाकिर विद्यार्थियन के लैपटॉप दे दीहें. अस्पताल में डाक्टर ना रहीहें बाकिर घरे से अस्पताल चहुँपावेला एंबुलेंस के कतार लगा दीहें. समय बदल गइल बा आ समय का साथे समाजो बदलि गइल बा. पहिले बसंत पंचमी से फगुआ ले चालीसे दिन के छूट रहुवे भर फागुन बूढ़ देवर लगीहें भा झुलवा झारि के पहिर गावे के. अब त भर साल अइसने गीतन के बहार बहत रह ता. कबो शीला जवान हो जात बाड़ी त कबो मु्न्नी बदनाम. जब ले बाति हिंदी में होखे तब ले कवनो हल्ला ना होखे बाकिर अगर कहीँ भोजपुरी में हो गइल त बवाल होखे लागी कि भोजपुरी के अश्लील बनावल जात बा. ठीक ओही तरह जइसे हर हिंदू त्योहार पर विद्वान लोग नियम कूंचे लागेला कि होलिका दहन वइसे ना अइसे होखे के चाहीं, फगुआ में रंगं कादो कीचड़ के खेल ना होखे के चाहीं, दिवाली पर पटाखा ना फूटे के चाहीं, चुनाव में पोस्टर बैनर ना लागे के चाहीं. कहे के मतलब कि हर खुशी उमंग के मौका पर मनहूसियन छितरावे लागेला लोग.\nनवही अब आपन राजनीति अपना तरीका से, फेसबुकिया स्टाइल में चलइहें. देखते बानी कि बिना जमीनी संगठन के कइसे आ आपा दिल्ली में सरकार बना लिहलसि. काल्हु तनीषा भा मेघना अपना अपना पार्टियन के स्टार प्रचारक बन जासु त चिहइला के जरूरत ना होखे के चाहीं. अलग बाति बा कि हमार सोचल पत से पतुरिया के चरचा धइले रहि गइल. चलीं अगिला बेर देखल जाई.


January 3, 2018 – भोजपुरी साहित्य सरिता\nबाकि राउर मरजी —-?\nका जमाना आ गयो भाया , जेने देखा ओनही ठेकेदारी आ ठेकेदारन बयार बह रहल बा । उहो लूआर अस , ओहमे फँसते केहुवो झोकराइए जाई । कबों पुरूबी लूआर त कबों पछिमी । ओही मे कबों कबों उतरहिया आ दखिनहियों झुरके लगतिया । बाचल मुसकिल बा । एक त अबही दिल्ली के खराब हावा आफत मचवाले रहल हे , ओही मे जाड़े मे लुआर बहे लागल । बुझाता प्रकृतियो बउराय गइल बा , कबों कुछों त कबों कुछों । अजब हाल बा भाई । प्रवक्ता त बरसाती बेंग लेखा…\nउत्तर भारत मे बरियार ठंढ\nएह घरी समूचा उत्तर भारत मे बरियार ठंढ पर रहल बिया आउर जम्मू-कश्मीर में पारा जमाव बिंदु से कई डिग्री सेल्सियस नीचे चल गइल बा । ओही मे पंजाब, हरियाणा आउर उत्तर प्रदेश कुहास के लपेट मे आ गइल बा । राष्ट्रीय राजधानी दिल्ली में, लमहर कुहास के चलते छव गो उड़ान आउर 21 गो ट्रेन रद्द क दीहल गइल बा । राष्ट्रीय राजधानी में मंगलवार के न्यूनतम तापमान 8.4 डिग्री सेल्सियस रिकॉर्ड भइल उहें अधिकतम तापमान 17.7 डिग्री सेल्सियस दर्ज भइल बा जवन जो मौसम के अबतक के सबसे…\nताजा समाचारउत्तर भारत, ठंढ, भोजपुरी पत्रिका, भोजपुरी पत्रिका- भोजपुरी साहित्य सरिताLeaveacomment\nबिहार मे अब राजद के लालटेन के सँभारी ?\nआज आवे वाला फैसला लालू यादव आ राजद के भविष्य तय करी । एह पर सभके नजर लागल बा । उनुकर दूनों बेटा लोग सभके एकजुट राखत पाटी के सँभार पइहे ई एगो लमहर सवाल बाटे । एह घरी राजनीति के गलियारन मे इहे चरचा गरम बा । एही बीच तेज प्रताप के कोरट के अवमानना के नोटिस मिल चुकल बा आ 10 दिन मे ओकरो जबाब देवे के परी । लालू यादव के एगो आपन अलग अंदाज बा अवुरी पार्टी के चलावे के अलग तरीका बा। वरिष्ठ पत्रकार…\nताजा समाचारबिहार, राजद, लालू यादवLeaveacomment


टटका खबर, सोमार,5जून 2017 – टटका खबर\nभारतीय अंतरिक्ष अनुसंधान संगठन – इसरो – आजु अंतरिक्ष के क्षेत्र में एगो बड़हन उपलब्धि हासिल करत आपन आजु तकले के सबले भारी आ शक्तिशाली रॉकेट जीएसएलवी मार्क-3 से भारतीय संचार उपग्रह जीसैट-19 के सफल प्रक्षेपण आंध्र प्रदेश के श्रीहरिकोटा से कइलसि. एकरा पहिले भारी उपग्रहन के छोड़े खातिर विदेश के सहायता लेबे के पड़त रहे. बाकिर अब ई काम खुदे क के इसरो एगो नया कीर्तिमान गढ़ दिहलसि. एह सफलता प राष्ट्रपति प्रणव मुख़र्जी, उपराष्ट्रपति मोहम्मद अंसारी आ प्रधानमंत्री नरेन्द्र मोदी इसरो के वैज्ञानिकों के बधाई दिहले बाड़ें आ एकरा से देश के गौरव बढ़े के बात कहले बाड़ें.\nबलिया के रसड़ा कोतवाली इलाका के रेखहां गाँव के दू गो फरीकन में काल्हु रात झगड़ा का बाद भइल मारपीट में एगो नवही के मौत हो गइल आ आधा दर्जन लोग घवाहिल हो गइल बाड़ें.\nमुकदमा के मनमाफिक फैसला देबे से मना कइला प कुछ लोग केराकत के तहसीलदार प्रेम कुमार राय के घवाहिल क दिहलें. बतावल जात बा कि डियूटी प जाए ला तहसीलदार जब अपना डेरा से निकललन त बाहर कुछ लोग उनुका से एगो मुकदमा में अपना पक्ष में फैसला देबे के कहल. आ तहसीलदार के एहसे मना कइला प उनुका प हमला बोल दीहल. ॉ\nजौनपुर जिला जेल में जिला प्रशासन के छापा का दौरान एगो कैदी का लगे मोबाइल फोन बरामद भइल. एह छापा में जिलाधिकारी सर्वज्ञराम मिश्र, पुलिस अधीक्षक शैलेश कुमार पाण्डेय, अपर पुलिस अधीक्षक (नगर) डा. अनिल कुमार पाण्डेय, नगर मजिस्ट्रेट इन्द्रभुषण वर्मा, पुलिस क्षेत्राधिकारी (नगर) अमित राय वगैरह अधिकारी शामिल रहलें.\nसोनभद्र के बभनी इलाका में एगो गाड़ी के पलटी मरला का बाद दू जने के मौत हो गइल आ नौ जने घवाहिल हो गइलें. ई लोग छत्तीसगढ़ के घटाकुड के निवासी रहल आ अपना बहू के विदाई करावे ला बभनी इलाका के खैराडीह गांव आवत रहुवे. एही बीच करमघट्टी गांव का लगे गाड़ी खाई में पलट गइल.\nकैमूर जिला के कुदरा इलाका में बसहीं गाँव का नियरा भोजपुर जिला के जगदीशपुर इलाका के श्रीभगवान सिंह के लाश एगो सुनसान जगहा से बरामद भइल बा. लाश प गोली लगला के कई गो निशान बा.\nपूर्वी चंपारण जिले के कल्याणपुर इलाका के बड़हरवा गांव में जमीन का झगड़ा में एगो औरत के पीट पीट के जान ले लीहल गइल. मरे वाली औरत के उमिर करीब साठ बरीस के रहल.\nसारण जिला के मकेर इलाका के भाथा पंचायत के मुखिया नीलम सिंह के पति अनिल सिंह के गोली मार के जान ले लीहल गइल बा. अनिलो सिंह भाथा गाँव के मुखिया रहल रहलन. एगो बिआह से मोटरसाइकिल से लवटत घरी भाथा चौक प पहिले से घात लगा के बइठल कुछ लोग उनुका के गोली मार के घवाहिल क दीहल. पटना मेडिकल कॉलेज अस्पताल लेके चहुँपला प डाक्टर उनुका के मर चुकल घोषित क दीहलें.\nसोनभद्र के चोपन इलाका के कनौरा गाँव के प्रधान रमेश मौर्या का काल्हु रात दू गो बदमाश गोली मार के हत्या क दीहले सँ. दवा के कारोबारी से दवाई खरीदे का नाम प दोकान खोलववले सँ आ जब ऊ घरे जाए खातिर घूमलें त पीछे से गोली मार दीहले सँ.\nपश्चिम चंपारण जिला के बलथर इलाका में माझर पुल के नियरा मोटरसाइकिल से जात चनपटिया के चूड़ा मिल मालिक भरतजी प्रसाद के गोली मारके जान ले लीहल गइल आ उनुका लगे से तीन लाख रुपिया लूट ले गइले सँ. भरतजी प्रसाद सिकटा से तगादा वसूली क के अपना एगो कर्मचारी साथे चनपटिया आवत रहले जब ई वाकया भइल.\nमिर्जापुर के जिगना इलाका में काल्हु जयमाल होखत घरी एगो नवही दुलहिन के माँग प सेनूर फेंक दिहलसि. एकरा बाद दुलहा बिआह करे से मना क दिहलसि. बाद में दुलहिन के बिआह ओही नवही से करा दीहल गइल जे सेनूर फेंकले रहुवे.\nTags: इसरो, केराकत, कैमूर, चंपारण, जीएसएलवी मार्क-3, जीसैट-19, जौनपुर, बलिया, मिर्जापुर, सारण, सोनभद्र


पवन सिंह अपना गलती के माफी मँगले – Anjoria\nपिछला दिने एगो मामिला सामने आइल रहे जवना में एगो तांत्रिक बंगाली बाबा भोजपुरी अदाकारा रानी चटर्जी, असल नाम शबीना शेख, के धमकावत रहे कि पन्द्रह लाक रुपिया दे द ना त हमरा मारण मंत्र से तोहार मौत हो जाई. ओकर कहना रहे कि जवन सुपर स्टार ओकरा के एह काम में लगवले बा ऊ एकरा से कम देत बा आ अगर रानी ओहले बेसी दे देस त ऊ उनुका पर मारण मंत्र ना चलाई. एह मुकदमा में पुलिस केस में पवन सिंह के नाम नइखे बाकिर अब पवन सिंह लिखित माफीनामा भेजले बाड़न कि आइन्दा अइसन कुछ ना करीहे. उनुकर माफी नामा रानी का साथ साथ फेडरेशन आफ वेस्टर्न इन्डिया सिने इम्प्लाइजो के भेजल गंइल बा.\n(स्रोत – खबर बा)\nपापी के पाप काहे गंगा धोये रिलीज खातिर तइयार बा\n3 thought on “पवन सिंह अपना गलती के माफी मँगले”\nvishal raj sagar says:\nkori bakwaas thi pawa bhaia aisa kar hi nahi sakte kabhi koi aaj takle na fase hai pawan bhaia or kahe wo RANI k marwawe k chahie aakhir kahe jabki u pawan-rani k cinema garda udawle rahe aa ego hit jodi rahe\npawan bhaiya aisa kr kya soch hi nai skte ki wo kisi ka murder krwa de its my challenge oonko fsaane ki koshis ki gye hai ………


रवि किशन के फिलिम ‘प्रतिबंध‘ के शूटिंग पूरा भइल – Anjoria\nसम्द्धि फिलिम्स के बैनर तले बनल रवि किशन स्टारर भोजपुरी फिलिम ‘प्रतिबंध‘ के शूटिंग हालही मुम्बई में पूरा लिहल गइल. एह फिलिम के निर्देशक सुनिल सिन्हा हउवें जिनकर निर्देशित एक दर्जन भोजपुरी फिलिम प्रदर्शित हो चुकल बाड़ी सँ. ‘प्रतिबंध‘ के प्रस्तुति शमीम अहमद शेख करत बाड़े. अब एकर एडीटींग के काम मुम्बई में चलत बा.ॠ\nएह रोमांटिक एक्शन वाला मनोरंजक फिलिम में रवि किशन के साथ देत बाड़ी मोनालिसा जे अनगिनत भोजपुरी फिलिम कर के आपन एगो अलगे पहचान बना लिहले बाड़ी.\n‘प्रतिबंध‘ के कहानी बिहार नेपाल के बार्डर पे होखत गैरकानूनी काम पर बा. नेपाल से बिहार में अफीम, गाँजा, डालडा, दारू जइसन सामान गैर कानूनी तरीका से कइसे पूरा देश में भेजल जात बा एकर फर्दाफाश कइल गइल बा एह फिलिम में.\nनिर्माता संजय सिंह, निर्देशक सुनिल सिंन्हा, लेखक गणेश श्रीवास्तव, गीत आर आर पंकज, पप्पू ओझा, विरेन्द्र पाण्डेय, संगीत मधुकर आनंद, छायाकंन आर आर प्रींस, आ नृत्य कानू मुखर्जी अउर संजय कोरबे के बा. मुख्य कलाकारन में रवि किशन, कुणाल सिंह, मोनालिसा, अवधेश मिश्रा, श्री कंकाणी, साहिबा, सीमा सिंह, आ हितेन्द्र पंडित बाड़े.


भोजपुरी सिनेमा के नयका जोड़ी आदित्य आ काजल – Anjoria\nभोजपुरी सिनेमा के नयका जोड़ी आदित्य आ काजल\nफरवरी 5, 2011\nभोजपुरी सिनेमा के परदा पर एह साल एगो नया सुरुज उगे जा रहल बा जवना के नामो आदित्य बा. फिल्म पृष्ठभूमि से आवेवाला आदित्य ओझा वइसे त आईएएस के तइयारी करत बाड़न बाकिर अभिनय के शौख उनका के फिल्मी दुनिया में ले आइल बा. उनकर पिता दू गो हिन्दी फिल्म बना चुकल बाड़े . उनकरे बनावल भोजपुरी फिल्म “सुगना” से आदित्य अपना अभिनय कैरियर के शुरुआत कर रहल बाड़न आ साथ में बाड़ी काजल राघानी. एह जोड़ी के चरचा फिल्मोद्योग में अबहिये शुरु हो गइल बा. ब्राउन आईज का बैनर में बनल फिल्म “सुगना” के निर्देशन अजय ओझा कइले बाड़न. फिल्म में आदित्य के डबल रोल बा. अपना बारे में बतावत आदित्य कहले कि ऊ छपरा के हउवन आ दादी के प्यार का चलते भोजपुरी सिनेमा से आपन शुरुआत कइले बाड़न. दादी भोजपुरी छोड़ दोसर कुछ ना बोलसु. “सुगना” में आदित्य काजल का जोड़ी का साथ एगो अउरी जोड़ी वा राजीव दिनकर आ कल्पना शाह के. संगीत गुणवन्त सेन के आ गीत फणीन्द्र राव के लिखल बा. कहानी राजेश पाण्डेय के लिखल ह.\nपवन सिंह खातिर साल के शुरुआत शानदार रही\nChulbul and Pandey on Bhojpuri screen


रविश कुमार का ब्लॉग -किसके लिए रफाल डील में डीलर और कमीशनखोर पर मेहरबानी की गई? - The Siasat Daily\nरविश कुमार का ब्लॉग -किसके लिए रफाल डील में डीलर और कमीशनखोर पर मेहरबानी की गई?\nPosted by staff on Feb 11, 2019, 10:55 PM IST Editorial


‘साजन की बाहों में’ के ट्रेलर यू ट्यूब पर – Anjoria\nJuly 14, 2014 Editor फिल्म, मनोरंजन 0\nपिछला दिने आर.एस फिल्म्स प्रोडक्शन अपना फिलिम ‘साजन की बाहो में‘ के ट्रेलर यू टूयब पर जारी क दिहलसि.\nएह रोमांटिक लव स्टोरी वाली फिलिम में आर .एस .तिवारी आ रेनुजा सिंह मुख्य किरदार बाड़े.\nफिलिम जल्दिए रिलीज करे के बात हो रहल बा.\nनिर्माता राजनारायण तिवारी, सह निर्मात्री रीता राय, लेखक-निर्देशक बलजीत सिंह, कैमरा मैन आर तोड्करी, संगीतकार दामोदर राव, गीतकार राजेश मिश्रा, हरिश्चंद आ पिंटू गिरी, गायक गायिका मोहन राठौर, इंदू सोनाली, रुपेश मिश्रा, लाली मिश्रा, दामोदर राव, आ खुश्बू जैन, फाइट मास्टर रामाकान्त मिश्रा, नृत्य गुरू महेश आचार्या आ मुकेश जायसवाल, प्रोडक्शन एक्जेक्यूटिव राजा भारती.\nमुख्य कलाकार आर एस तिवारी, रेनुजा सिंह, रीतू पाण्डेय, रिया रस्तोगी, चन्दन राजपूत, रीता राय, ब्रजेश त्रिपाठी, दामोदर राव, अनूप अरोड़ा, पप्पू तिवारी, विष्णु शंकर बेलू वगैरह.\n(संजय भूषण पटियाला )


बंगड़ गुरू अपने बंगड़ई खातिर मय टोला-मोहल्ला में बदनाम हउवन। किताब-ओताब क पढ़ाई से ओनकर साँप-छुछुनर वाला बैर ह। नान्हें से पढ़े में कम , बस्ता फेंक के कपार फोड़े में उनकर ढ़ेर मन लगे। बवाल बतियावे में केहू उनकर दांज ना मिला पावे। घर-परिवार अड़ोसी-पड़ोसी सब उनके समझा-बुझा, गरीयाय के थक गयल बाकिर ऊ बैल-बुद्दि क शुद्धि करे क कवनों उपाय ना कइलन। केहु तरे खींचतान के दसवीं ले पढ़लन बाकिर टोला- मुहल्ला के लइकन के अइसन ग्यान बाँटें कि लइका कुल ग्यान के ,दिमाग के चोरबक्सा में लुकवाय के धय आवें अउर तब्बे बहरे निकालें जब मनोरंजन करे के मूड होखे। एक बार चोरी-चोरी ग्यान बहरिआवे क करतब देखावत पिनकू पकड़ाय गइलन। भयल इ कि एगो लइका उनसे एल. एल. बी क फुल फॉर्म पूछे आयल त पिनकू कहलन– देखा भाय , ई गियान बंगड़ गुरु ओरी से मिलल ह त गुपुते रखे में भलाई समझिहा। नाही त तू जनिहा तोहार काम जानी… तोहार कटहा बाबू जब तोहके धउरा-धउरा के मारे लगिहन त हमके दोस मत दीहा …ठीक न ,त सुना। एल .एल .बी. क फूल-फारम होला लालमती क लछमिनिया ब्यूटीफूल । लइकवा ई सुन के अबहीं दाँत-फड़हीं वाला रहल कि लछमिनिया आपन नाम सुन के अउर हंसी-ठिठोली सुन के दहाड़ मार के रोवे लगल। ओकरे बाद पिनकू क दउरा-दउरा के तोड़ाई भईल। ओ दिन के बाद पिनकू जयिसहीं बंगड़ गुरू के देखें आन्ही नियन अन्हें हो जायँ । बाकिर लंगड़ गुरु केहू के पाछे पड़ें त आफत-बीपत नियन पड़ जाएँ।एक दिन पिनकू के दुआरे जोतिसी बोलावल गईल रहलन। पिनकू क माई सवाल पूछ-पूछ के ओनके परेसान क घले रहलीं। पंडित जी हूँ-हाँ करत ,कुंडली देखत, छत -असमान निहारत एकदम हलकान भयल रहलन कि तबले बंगड़ उंहवां पहुँच गइलन—\nका हो पंडी जी, केकर कुंडली विचारत हउवा …आंय। बंगड़ के बवंडर से सबही घबरात रहल बाकिर पंड़ी जी पसेना पोछ के कहलन-\nपिनकू क… पंडी जी केहू तरे पिनकू के माई अउर बंगड़ के बवाल से छूटल चाहत रहलन ऐसे जल्दी-जल्दी पतरी-पोथी समेटे लगल रहलन।\nअर्रे ..का हो चाची ,का बेचारा पिंकुवा के पाछे पड़ल रहे लू …तनी अपनही लूर-सहूर सीख ले ले रहतू त लइकवा अपने आप न होनहार निकल जात। पंडा-पंडी के कुंडली देखवले कुछ होवे वाला रहत त हमार अम्मा त सैकड़न बार हमार कुंडली देखा घललस…आंय।\nए बंगड़ चल जा त इँहा से ,तोहरे नियन लखैरा बिसनाथ बाबा सात घर दुसमनो के नत दं… भागत हउवा कि ना इँहा से।कुल टोला-मोहल्ला के लइकन के नास घलला.. कुलबोरन कहीं क। ए गुरू जी काहें कुल पोथी-पतरा सरियावत हईं।बतायीं त पिनकू कवन पढ़ाई पढिहन क बड़ अदिमी बनिहन। पंडी जी फिरो पतरा खोल के गणना करे लगलन।बंगड़ आपन बेइजती बरदास्त ना क पावत रहलन अउर एही खीस में चाची क आकी बाकी पूरा करे क मोका ढूँढे लगलन।\nबचवा मन लगा के पढ़िहन त भबिष्य में बड़ पद पर बिराजमान होइहन। राजयोग लिखल ह इनका कुंडली में बाकिर इहो बात क डर ह कि …। पंडी जी अबहीं बोलहीं के रहलन कि बंगड़ कूद पड़लन-\nकालसरप जोग ह का हो बाबा…?\nनाही…। पंडी जी बंगड़ के बोली-बानी में बिसमाधल ब्यंग के भाँप गयल रहलन।\nत बुद्धि-उद्धि प सनी बाबा क प्रकोप होवे क संका ह ? बंगड़ जेतने सवाल पूछें चाची ओतने खिसीयाय।\nनाही भाय…। पंडी जी खुनुसा गइलन।\nतब ? एना पारी पिनकू खुदे मोर्चा सम्हाल लिहलन।\nमन लगा के पढ़िहन त ई डाकटर- ओकटर बन जयिहन नाही त (बंगड़ ओरी कनखी ताक के) गलत-सलत संगत में पड़िहन त नासे ह… नसा -ओसा करेके भी जोग देखात ह।\nतू पतरी में देख के जोग देखत हउवा हम रोज देखत हईं… नसा-ओसा..। बंगड़ एतरे बड़बड़इलन कि केहू सुने चाहे न सुने पिनकू सुन लें।अउर साँचो पिनकू सुन लिहलन अउर इसारा-इसारा में बंगड़ गुरु क हाथ -गोड़ जोड़े लगलन।\nए पंडी जी तू एकदम लिख लोढ़ा-पढ़ पत्थर हउवा। हम एगो जानकार पंडित से पिनकू क हाथ देखवले रहलीं त ऊ कहलन कि लइका बड़ भारी बैरागी बनी। बंगड़ मंद -मंद मुस्कियात बंगड़ई पर उतर अइलन।\nसाँचो हो बचवा ?अब चाची क सांस -परान टंगा गयल।\nहं हो चाची। बनारस में बस के बैरागी बन के तरे क मोका बड़भागी लोगन के मिलेला। का हो पंडी जी, कहा कि झूठ कहत हईं ? बंगड़ तीर नजर से पंडी जी के घवाहिल करे क कोसिस करत पुछलन।\nए बचवा तब त कुल धन-संपत,कुल-खनदान बिला जाई।बचवा जोगी-बैरागी बन जयिहन त हम त अभागिन हो जाईब। चाची छाती पीट रोवन -पीटन करे क तैयारी में रहलीं त बंगड़ बात सम्हरलन-\nनाही हो चाची आजकाल लोग जोगी बन के भी राजकाज भोगत-सम्हारत हउवन।पहिले क जमाना गयल कि कहल जात रहे कि श्संतन को कहाँ सीकरी सो काम, आवत जात पनहिया टूटी बिसर गयो हरिनाम।हमहन क पिनकू भी ओहीतरे एक दिन राज सम्हरिहन।का हो पंडी जी कहा कि झूठ कहत हईं। बंगड़ ठहाका मार के पिनकू क पीठ ठोंकत रहलन अउर चाची भजन जस जपे लगलीं… हमार बचवा पिनकू जोग धरिहन, राज करीहन। हमार करेजवा -दुलरुवा पिनकू जोग धरिहन ,राज करीहन।\nअसिस्टेंट प्रोफेसर ;हिन्दी\nडी ए वी महाविद्यालय


टटका खबर : शुक,7अगस्त 2015 (छपरा-बलिया) – टटका खबर\nटटका खबर : शुक,7अगस्त 2015 (छपरा-बलिया)\nशनिचर का दिन से दीघा रेल पुल पर इंजन दउड़े लागी. एकर उद्घाटन करे खातिर रेल राज्यमंत्री मनोज सिन्हा पटना अइहें आ ओही दिने पाटलिपुत्र टीसनो के उद्घाटन कर दीहें. एकरा अलावे एहीजे से 132 किमी लमहर मानपुर-तिलैया-बख्तियारपुर रेल खंड के बनावल शुरु करे खातिर शिलान्यासो करीहें, पटना जंक्शन पर बनल रेलवे सुपर स्पेशिलियटी हास्पीटल में कैथ लैब के उद्घाटनो होखेवाला बा.\nदोसरा के गोली मारे खातिर कुख्यात शूटर सतेन्द्र तिवारीए के बियफे का दिने ओकरा घर से बोलवा के गोली मार दीहल गइल आ लाश दाहा नदी में फेंक दीहल गइल. सतेन्द्र के भाई के कहना बा कि ओकर हत्या बघौनी गाँव के विश्वकर्मा बिंद करवले बा. ओकरे नाम ले के सतेन्द्र के बघौनी चल के एगो पंचयती करे के कह के लिवा गइल रहलें स दू गो मोटरसाइकिल वाला.\nजदयू नेता उपेंद्र सिंह के निजी अंगरक्षक के हत्या के मामिला में बनियापुर के राजद विधायक केदार नाथ सिंह आ दू जने अउर का खिलाफ अदालत से कुर्की जब्ती के आदेश हो गइल बा. मरे वाला अंगरक्षक बलिया जिला के गोन्हिया छपरा के रहे वाला रहुवे. घटना 17 दिसंबर 2011 के भइल रहुवे.\nसारण जिला के मांझी इलाका के भलुआ बुजुर्ग गांव अपना ससुरारी आइल एगो नवही पर अपना मेहरारू आ सरहज पर गोली चलावे के आरोप लगावल गइल बा. नवही सीमा सुरक्षा बल में जवान हवे. पुलिस ओकरा के असलहा समेत गिरफ्तार कर लिहले बिया बाकिर ओकर कहना बा कि गोली ओकर सरहजे चलवलसि. जवान दाउदपुर इलाका के साधपुर गांव के हउवे. ओकर कहना बा कि ससुरारी के लोग ओकरा से एक लाख रुपिया हथफेर लिहले रहुवे आ अब लवटावल नइखे चाहत लोग.\nछपरा-मुजफ्फरपुर का बीच एगो नया रेल लाइन बिछावे के काम खातिर रेलवे बोर्ड पांच करोड़ रुपिया के मंजूरी दे दिहले बावे जवना का बाद जमीन अधिग्रहण के काम शुरू कइल जाई. हालांकि जिला भू-अर्जन विभाग एह काम ला 35 करोड़ रुपिया मंगले रहुवे.\nसारण जिला के दाउदपुर में उत्क्रमित उच्च विद्यालय मदनसाठ में बदइन्तजामी ले के बियफे का दिने विद्यार्थियन के खीस बवाल में बदल गइल आ प्रधानाध्यापक पर नशाखोरी के आरोप लगावत विद्यालय में जम के तोड़फोड़ मचावल गइल. लड़िकन के कहना बा कि साइकिल आ पोशाक राशि खातिर मिलेवाला धन में से अढ़ाई सौ रुपिया कम दीहल जात बा. बीडीओ जाँच में आरोप सही पवले त प्रधानाध्यापक के वेतन पर रोक लगा दीहल गइल.\nमध्यप्रदेश में भइल रेल दुर्घटना का बाद बियफे का दिने छपरा से मुंबई जाए वाली सगरी ट्रेनन के रद्द कर दीहल गइल. अगर रेल लाइन के मरम्मति में समय लागल त अगिलो दिने ट्रेन रद्द हो सकेली सँ.\nदेश के 709 टीसन पर वाई फाई सेवा देबे के योजना बनवले बिया रेलवे जवना में से 46 गो टीसन बिहार के बाड़ी सँ\nपश्चिमी चंपारण के साठी इलाका के भभटा गांव में बुध का रात बाप बेटा के गोली मार के हत्या क दीहल गइल. एकरा बाद गाँव के लोग हत्या के आरोपी का घर पर हमला क दिहलें आ तोड़ पोड़ कइलें. बतावल जात बा कि इनार के झगड़ा ले के बोधा अंसारी आ सज्जाद अंसारी के हत्या विजय सिंह क दिहले.\nबलिया जिला पंचायत के अध्यक्ष रामधीर सिंह के निलंबित क के पंचायत चलावे के जिम्मा तीन सदस्य वाला टीम के दे दीहल गइल बा. एह टीम में नागेंद्र बहादुर सिंह झुन्नू, राजमंगल यादव आ अजय शंकर यादव के नाम बा. रामधीर सिंह धनबाद के एगो केस में उमिर कैद में बंद बाड़न.\nआजमगढ़ के बरदह इलाका के सरायमोहन का लगे बुध के रात एगो कार सड़क किनारे खड़ा ट्रक से टकरा गइल जवना से तीन जने के मौत हो गइल. टक्कर अतना जोर से भइल रहे कि कार के पूरा हिस्सा ट्रक का भीतर घुस गइल रहुवे आ कार के काट के सवारियन के निकालल जा सकल. ई लोग गोरखपुर के रहुवे आ तीर्थाटन ला निकलल रहुवे आ चित्रकूट आ मां विन्ध्यवासिनी के दर्शन क के जौनपुर होत लवटत रहुवे.\nमऊ जिला के हलधरपुर इलाका के धरमागतपुर गांधी आश्रम कार्यालय का सोझा बुध के देर रात कवनो गाड़ी के धक्का से बाइक से जात दू गो नवहियन के मौत हो गइल. दुनू बलिया जिला के रसड़ा इलाका के उत्तर पट्टी के रहलन.\nबलिया के बिल्थरारोड में एगो दलित लड़िका नीरज के हत्या करे वालान के गिरफ्तार कर लिहला का बाद पुलिस अब एह हत्या का खिलाफ आवाज उठावे आ बवाल करे वालन के गिरफ्तारी खाति दू सौ से अधिका लोग के खोजल शुरु कर दिहले बिया.\nमुंबई में बम विस्फोट करावे वाला याकूब के फाँसी के सजा बहाल राखे वाला जजन के अब जान से मारे के धमकी मिले लागल बा जवना का बाद उनुकर सुरक्षा बढ़ा दीहल गइल बा.\nआजु शुक का दिने प्रधानमंत्री नरेंद्र मोदी चेन्नई में राष्ट्रीय हैंडलूम दिवस के लॉन्च करेे चहुँपल बाड़न. हवाई अड्डा पर उनुकर स्वागत करे मुख्यमंत्री जयललिता आ तमिलनाडु के राज्यपाल मौजीद रहलें. बाद में जयललिता के घरे मोदी आ जयललिता के मुलाकात होखे वाला बा.\nबिहार विधानसभा चुनाव ला जीतन राम मांझी के पार्टी हिदुस्तानी अवाम मोर्चा के चुनाव चिह्न का रूप में टेलीफोन दीहल गइल बा.\nसमाजवादी पार्टी के एगो नेता रामजी लाल सुमन के कहना बा कि ओवैसी नयका जिन्ना बनल जात बाड़े आ उनकर असर राज्य के लोग खातिर खतरनाक साबित होखी. औवैसी के ताकत बढ़ला से समाज के एकता टूटे के अनेसा ना काहे कि ऊ मुसलमानन के अपना खेमा में कर सकेलें.\nआज शुक का दिने कांग्रेस आ भाजपा दुनू के राज्यसभा सासदन ला दुनू गोल से तीन लाइन वाला ह्विप जारी भइल बा. कांग्रेस नइखे चाहत कि सरकार कुछ कानूनी प्रावधान के पारित करा लेव.\nभारतीय रिजर्व बैंक देश के बैंकन के आपन सहुलियत का हिसाब से शाखा के जगहा बदले, ओकनी के मिलावे भा बंद करे के इजाजत दे दिहले बिया बाकिर गँवई इलाका के शाखा पर ई इजाजत नइखे दिहले.\nअफगानिस्तान के राजधानी काबुल में आजु शुक का भोरे एगो विस्फोट से नाहियो त आठ लोग के मौत हो गइल बा आ दू सौ से अधिका लोग घवाहिल हो गइल बा.


खबर भोजपुरी में (बुध, 21 जनवरी 2015) – टटका खबर\n(मंगल, 20 जनवरी के खबर)\nनई दिल्ली में “मतदाता महोत्सव” के शुरूआत करत मुख्य निर्वाचन आयुक्त, एच.एस. ब्रम्हा. साथे बाड़न निर्वाचन आयुक्त डॉ सैयद नसीम अहमद जैदी.\nकांग्रेस आ भाजपा से घूस के रुपिया ले के आआपा के वोट देबे के सलाह देबे वाला अरविन्द केजरीवाल के निर्वाचन आयोग नोटिस भेजले बावे कि काहें ना उनुका खिलाफ कार्रवाई कइल जाव. केजरीवाल के बियफे ले जवाब देबे के कहल गइल बा. एने केजरीवाल मंगल का दिने जुलूस ले के परचा दाखिल करे निकलले जरूर बाकिर नौटंकी लमहर खींचा गइल आ कार्यालय चहुँपत समय पार हो गइल आ ऊ परचा ना भर पवलें. अब फेरू काल्हु परचा दाखिल करे जइहें. काल्हुवे कांग्रेस के अजय माकन आ भाजपा के किरन बेदीओ आपन आपन परचा दाखिल करीहें.\nलोकसभा चुनाव में मोदी के बहस के चुनौती देबे वाला अरविन्द केजरीवाल अबकी किरन बेदी के बहस करे के चुनौती दिहले बाड़न. जवाब में किरन बेदी के कहना बा कि इंतजार करस, विधानसभा में भरपूर बहस के मौका मिली. ओने अजय माकन कहलन कि ऊ बहस करे ला तइयार बाड़न बशर्ते बहस कवनो अइसन चैनल पर होखो जवन सभका मंजूर होखो. अब ना नौ मन तेल होखी ना राधा के नाचे के मजबूरी होखी. एह घरी के चैनल अपना पक्षपाती रवैया का चलते लोग के भरोसा गँवा दिहले बाड़न. कुछ एंकर त एहीमें खुश रहेलें कि ऊ चिचिया चिचिया के केहू के बोले ना देसु.\nअध्यादेश ले अवला का बारे में राष्ट्रपति के राय जान गइला का बाद मंगल का दिने केन्द्र के बड़का मंत्रियन के बइठक भइल आ एह मुद्दा पर रायविचार भइल कि कवना तरह एह अध्यादेशन के संसद के अगिला सत्र का बेरा पारित करावल जाई आ अगर ना हो सकल त ओकर परिणाम का हो सकेला.\nपश्चिम बंगाल के बर्दवान में एगो बड़का रैली क के भाजपा अध्‍यक्ष अमित शाह मुख्‍यमंत्री ममता बनर्जी पर वोट बैंक राजनीति करे के अछरंग लगावत कहलन कि अइसने राजनीतिा का चलते खगरागढ़ विस्‍फोट भइल. बंगलादेश से होकत घुसपैठो खातिर राज्‍य सरकार के दोसी ठहरवलन.\nनागर विमानन मंत्री अशोक गजपति राजू मंगल का दिने कहलन कि सरकार देश के चार गो बड़का हवाई अड्डन के निजीकरण करे का बारे में सोचत बिया. अहमदाबाद में मीडिया के कहलन कि अहमदाबाद, चैन्‍नई, कोलकाता आ जयपुर हवाई अड्डा के निजीकरण करे के सोचल जात बा.\nअंतर्राष्‍ट्रीय मुद्राकोष अनुमान लगवले बा कि एह साल भारत के आर्थिक बढ़ोतरी छह फीसदी से तनी अधिका आ अगिला साल 2016 में साढ़े छह फीसदी हो सकेला. तब भारत के रफ्तार चीन से अधिका हो जाई. पिछला साल 2014 में भारत के वृद्ध‍ि दर 5.8 फीसदी रहुवे जबकि चीन के वृद्ध‍ि दर 7.4 फीसदी. मुद्राकोष इहो कहलसि कि एकर चाभी भारत सरकार के कार्यान्वन में बा.\nमुद्राकोष के अनुमान जनला का बाद देश के शेयर बाजार में मंगल का दिने फेरू एगो अउरी लमहर उछाल देखे के मिलल आ सेंसेक्स 523 अंक आ निफ्टी 145 अंक उछल के बंद भइल.\nदेश में एह साल 17 जनवरी ले प्रधानमंत्री जन धन योजना का भीतर साढ़े ग्‍यारह करोड़ बैंक खाता खोलल गइल जवन कि दुनिया खातिर एगो रिकार्ड बन गइल. एह बात के गिनीज बुक ऑफ वर्ल्‍ड रिकार्डो मान लिहले बावे.\nसुप्रीम कोर्ट आजु मंगल का दिने कहलसि कि ओकर रुचि नाम जनला से बेसी धन के वापसी में बावे. एह खातिर अदालत याचिका दायर करे वाला बड़का अधिवक्ता राम जेठमलानी से दू हफ्ता का भीतर आपन शिकायत आ सुझाव विशेष जांच दल के देबे के कहलसि.\nदेश में बाघन के गिनिती साल 2010 का मुकाबले साल चौदह में करीब डेढ़ा हो गइल बा. चार साल पहिले देश में 1706 गो बाघ रहले जबकि साल में एहनी के गिनिती 2226 हो गइल बा.\nतिकोनिया क्रिकेट सीरिज में खेलत आजु भारत इंगलैंड से चार विकेट से हार गइल. एह सीरिज में भारत के ई लगातार दुसरका हार हो गइल. अब अगिला मैच फेरू 26 तारीख के आस्ट्रेलिया से होखे वाला बा जे पिछला मैच में भारत के हरा दिहले रहुवे.\nउत्तर प्रदेश के तेज-तर्रार आईपीएस अधिकारी डीजीपी रहल बृजलाल बुध का दिने भाजपा में शामिल हो जइहें. एकरा के दलित वोट के राजनीति में भाजपा के बढ़त पैठ का रुप में देखल जात बा.\nई-गवर्नेस में बढ़िया काम करे खातिर बिहार के ग्रामीण विकास विभाग के राष्ट्रीय स्तर पर स्वर्ण पुरस्कार खातिर चुनल गइल बा. ई पुरस्कार साल 2013-14 खातिर दिहल गइल बा.\nमुजफ्फरपुर जिला के सरैया इलाका के अजीजपुर गांव में अब हालात काबू में बा. एह घटना के न्यायायिक जाँच करावे के माँग कइले बाड़न सुशील मोदी. भाजपा के एगो बड़हन नेता शहनवाज हुसैन एह घटना खातिर बिहार सरकार के जिम्मेदार बतवलन जवना चलते निर्दोष लोग के जान चल गइल.\nराजद नेता लालू प्रसाद आ जदयू नेता नीतीश कुमार आजु बिहार के मुख्यमंत्री जीतन राम माँझी के अभयदान देत कहलें कि बिहार में माँझी सरकार के कवनो तरह के खतरा नइखे. नीतीश कुमार कहलन कि भाजपा के चाल कामयाब ना हो पाई. जदयू के प्रदेश अध्यक्ष वशिष्ठ नारायण सिंह कहलन कि बोलतुअन पर लगाम कसल जाई.


बंगला देश – टटका खबर\nउत्तर प्रदेश में भइल तीन तल्ला पंचायत चुनाव के मतन के गिनिती के काम अबहियों जारी बा. देर रात ले 232612 सदस्य ग्राम पंचायत, 38317 प्रधान ग्राम पंचायत, 55926 सदस्य क्षेत्र पंचायत एवं 181 सदस्य जिला पंचायत के परिणाम घोषित हो चुकल बा. भाजपा के दावा बा कि घोषित 2008 परिणामन में से 918 पर


डेरनी – टटका खबर\nदरियापुर आ डेरनी थाना के गाँवन के पाँच लोग जहरीला शराब पियला का चलते मर गइल जबकि अनेके लोग के हालत खराब बा. मरे वालन के गिनिती बढ़े के पूरा अनेसा बा. घटना मंगल का दिने शराब पियला का बाद शुरू भइल. मंगल के रात में दू जने के मौत भइल त तीन जने बुध


खबर भोजपुरी में (मंगल, 10 फरवरी 2015) – टटका खबर\nFeb 10, 2015 News in Bhojpuri, जीतन राम माँझी, टटका खबर, दिल्ली चुनाव\n(सोमार,9फरवरी के खबर)\nसिंगापुर के राष्‍ट्रपति डॉ टोनी तान केंग याम के आज राष्‍ट्रपति भवन में रस्‍मी स्‍वागत कइल गइल. उनुका संगे उनुकर पत्नीओ आइल बाड़ी. एह मौका पर उनका के गार्ड आफ आनर दिहल गइल आ बाद में पीएम मोदी आ विदेश मंत्री सुषमा स्वराज से भेंट में दुनू देश का हित के मुद्दन पर विचार भइल. रात में उनुका सम्मान मे भोज दिहल गइल.\nदिल्ली विधानसभा चुनाव के मतगणना मंगल का सबेर में शुरू होखे वाला बा आ सभकर निगाह ओकरे पर लागल बा. एक्जिट पोल में करीब करीब एकमत से सभे आआपा के जीत बतवले बा बाकिर भाजपा के पूरा उमेद बा कि नाव ओकरे करवट बइठे वाली बा. कहे वाला इहो कहत बाड़न कि एही रिजल्ट से बिहारो के रिजल्ट तय हो जाई. अगर भाजपा जीतल त माँझीओ जीत जइहें आ हारल त उनकरो हार तय बा.\nपटना राजभवन का सोझा अपना सगरी समर्थक विधायकन के जुलूस ले जा के नीतीश देखा दिहलन कि अबहीं बहुमत उनके लगे बा आ राज्यपाल से कहलन कि जल्दी से जल्दी उनुका के मुख्यमंत्री बना दिहल जाव. बाकिर जीतन राम माँझी राज्यपाल से कहले बाड़न कि उनुका लगे बहुमत बा आ ऊ विधानसभा में तय करा दीहें. नीतीश गुट के कहना बा कि अगर मंगल के दुपहरिया ले सरकार बनावे ला बोलहटा ना आइल त ऊ अपना सगरी विधायकन समेत दिल्ली कूच क जइहें आ राष्ट्रपति का सोझा आपना बहुमत देखइहें. पता ना अतना बेचेैनी कवना बात के बा. विधानसभा में माँझी का खिलाफ अविश्वास प्रस्ताव पास करा देस त कवनो दिक्कते ना होखी उनुका मुख्यमंत्री बने में. जदयू माँझी के अपना गोल से बाहरो क दिहले बिया.\nमंगल का दिने बिहार के मुख्यमंत्री जीतन राम माँझी अपना कैबिनेट के मीटिंग बोलवले बाड़न जवना में मौजूदा राजनीतिक संकट पर विचार होखे वाला बा. एह बीच केन्द्रीय राज्य मंत्री आ रालोसपा अध्यक्ष उपेन्द्र कुशवाहा कहलन कि बिहार में राष्ट्रपति शासन लगावल छोड़ कवनो दोसर राह नइखे बाचल.नीतीश कुरसी का लालच में एगो महादलित के बेर बेर बेइज्जति करे में लागल बाड़न.\nराष्ट्रीय स्वयंसेवक संघ के सरसंघचालक मोहन भागवत काल्हु मेरठ में कहलन कि भारत ‘हिंदू राष्ट्र’ ह आ देश में सगरी हिन्दूवन के एकजुट कइला के सख्त जरूरत बा. इहो कहलन कि हिन्दू एकरा खातिर समयो अनुकूल बा आ जब हिन्दू एकजुट हो जइहें त देश महान बनी आ पूरा दुनिया के एकर फायदा होखी.\nदेश के बिना बिजली वाला बीस हजार गाँवन में तय समय सीमा का भितरे बिजली चहुँपावे ला पीएम मोदी संबंधित मंत्रालयन से मिशन मोड में काम करे के कहले बाड़न.\nइशरत जहां मुठभेड़ मामिला में निलंबित आईपीएस अधिकारी पीपी पांडे के अदालत से जमानत मिल गइला का बाद गुजरात सरकार फेरू बहाल क दिहलसि. उनका के गांधीनगर में अतिरिक्त पुलिस महानिदेशक (लॉ एंड ऑर्डर) के खाली पड़ल पद पर तैनात क दिहल गइल.\nसंसद पर हमला के दोषी आतंकी अफजल गुरू के फाँसी का दू साल पूरा भइला का दिने श्रीनगर में अलगाववादी प्रदर्शन करे निकलले त सुरक्षा बल से अझूराए लगले. बाद में सुरक्षा बल के गोली चलवला से एगो नवही के मौत हो गइल. कुछ कांग्रेसी नेतो लोग अफजल गुरु के फाँसी के गलत बतावे में लागल बा. मकसद बस एके बा कि केहू तरह राजनीति में औकात बनल रहि जाव.\nझारखंड में जेवीएम के चार गो विधायकन के गोल से निलंबित क दिहल गइल बा. छह गो विधायक वाला एह गोल के चार गो विधायक भाजपा में जाए के अनेसा जतावल जात बा.\nसाहित्य, कला, संगीत आ खेल से जुड़ल छप्पन लोग के आजु सोमार का दिने लखनऊ के राम मनोहर लोहिया पार्क में आयोजित समारोह में यश भारती सम्मान दिहल गइल. एह लोग में रविन्द्र जैन, शुभा मुद्गल, राजन-साजन मिश्र, अनूप जलोटा, कैलाश खेर, पंडित विकास महराज, बेकल उत्साही, लाल बचन यादव, विजय पाल यादव आ श्वेता प्रियदर्शिनी वगैरह लोग के नाम शामिल बा.\nपश्चिम चंपारण के योगापट्टी इलाका के पटेरवा प्राथमिक विद्यालय के भवन निर्माण के धन में से करीब सवालाख से अधिका रुपिया गबन करे का मामिला में एगो शिक्षक राजेश कुमार के गिरफ्तार करे के आदेश दिहल गइल बा.


पढ़ाई के मरम - डॉ. रामरक्षा मिश्र विमल - मैना: भोजपुरी साहित्य क उड़ान (Maina Bhojpuri Magazine)\nHome डॉ. रामरक्षा मिश्र विमल Bhojpuri Kahani पढ़ाई के मरम - डॉ. रामरक्षा मिश्र विमल\nपढ़ाई के मरम - डॉ. रामरक्षा मिश्र विमल\nआरा शहर। कड़ाका गर्मी आ घाम। लूक आ आन्ही का चलते बाताबरन धूरि में रङाइल लागता आ धरती तावा अस तइ गइल बाड़ी। एही में बी.एस.सी. के प्रायोगिक परीक्षा समाप्त भइल ठीक डेढ़ बजे। नारायन अपना चारो साथी का सङे परीक्षा देइ के निकलले। बाताबरन मन लाएक ना होखे त ओह घरी हँसिए-मजाक से मन के विश्राम मिलेला। सभ लोग आपन-आपन बतावसु कि हमरा के हई प्राक्टिकल मिलल हा आ हमरा के हई, बाकिर नारायन चुप।\nपूछ्ल लोग कि तू काहें नइख‍ऽ आपन बनावत नारायन ? नारायन कहले- “अनेर बतबँवरि में हम का फँसे जाईं। मारत बिया मुहे पर हवा। धूरि आ गर्दा से आँखि-मुह भरि जाता, एहमें प्राक्टिकल के बात सुनवला से का फायदा बा ? जवन भइल तवन भइल। “उनुकर गंभीर बोली आ नीरस चुप्पी सभका नीक ना लागल। कहल लोग जे हँसिए मजाक करत चलीं जा कि राहि कटो, एह कड़ेर घाम में चलल त अइसहीं आफति भइल बा।\nतब तक नारायन देखले कि एगो बूढ़ि मेहरारू का सङे एगो जवान लइकी चलल आवति रहे पीछा से। इशारा से ई बात ऊ सभके जना दिहले। अब एह लोगन के एगो अच्छा-खासा विषय भेंटा गइल हँसी-मजाक के। सभ केहू एक दोसरा के ओह लइकी के भाई बताइ-बताइ, मजाक कइ-कइ अपना मन के थकइनी दूर कइल।\nगँवे-गँवे चलला का कारन एह लोगन के भेंट हो गइल ओह बुढ़िया से। नारायन असमंजस में परल रहले जे बूढ़ी का सङे ई जवान लइकी कहाँ चलल जा रहल बिया एह मधि दुपहरिया में। उनुका मन में अतना जिग्यासा भइल कि आखिर पूछि दिहले बूढ़ी से- “ए मइया, एह घाम में रउँआ सभ कहाँ जाइबि जा ? बूढ़ी रोवे लगली- “का करीं ए बाचा लोग ? ईहे एगो लइकी बिया। कबो हँसतिया, कबो रोवे लागतिया आ कबो पगलाइ उठतिया। हमरा बुझाते नइखे जे कवन मुहफुँकनी स‍ऽ का करा देले बाड़ी सन एकरा ऊपर। सूने में आइल हा जे आरा के पीर बाबा किहाँ गइला पर ई सभ ठीक हो जाला। एही से उनुके किहाँ गइल चाहतानी जा। कइसहूँ ठीक हो जाउ हमरा बुची के रोग ! हे भगवान !” ईहे कहत अउरी रोवे लगली।\n“ए बबुआ, तनी हमरा के बता देब‍ऽ कि पीर बाबा के राहि कवन जाई ?”- बूढ़ी चुपात पुछली।\n“हमनियो के ओही ओरी चलेके बा। चलीं, राहि देखा देबि जा।“ नारायन बतवले।\nबूढ़ी चुप हो गइली। एने नारायन के साथी लोग ओह लइकी के एकटक निहारत रहले। निर्दोष भरल जवानी आ पुरहर सुनराई के धनी ऊ लइकी अपना मस्ती में रहे, देखला प मन करे कि देखते रहल जाव। नारायन जी ओह लइकी के देखले। फेरु से निहारि लिहलन जइसे ऊ पहिले सपना देखले होखसु। मन में सोचलन- “हे भगवान, तू हू का-का रचेल‍ऽ। हँसाइ के रोवावे लागेल‍ऽ। हइसन सुंदर देंहि देइके ओहके माटी में मिला दिहल चाहतार‍ऽ ?”\nतब तक उनुका याद परल जे ईहन लोग का त पीर बाबा किहाँ नु जाएके बा। उनुकर आँखि खीसी लाल हो गइली सन एह अंधविश्वासी समाज का प्रति। ई प्राकृतिक नियम हटे। जे तनी पढ़ि-लिखि जाला, ओकरा ई कुल्हि चीज अंधविश्वास बुझाए लागेला। ऊ सोचे लगलन- “जो ईहे स्थिति रहि गइल त अपना देश के बरबाद होखे से केहू ना बचा सके। पइसा कमाए आ अपना काम वासना का पूर्ति बदे जगहे-जगह कहीं बरम्ह बाबा त कहीं पीर बाबा परगट होखे लागता लोग। अइसन लागता कि भारतीय संस्कृति पछिमो से बदतर हो जाई। राम-राम ! ई कतना खराब बा ! आ ओहू से खराब त ई बा जे काहें लोग ओह अंधविश्वास में फँसि जातरे। तनी ईहो त सोचेके चाहीं कि ई सभ साँच हटे कि झूठ। मरद कवनो काम करेलन त दस बेरि सोचि-बिचारिके, ठोक-ठठाके बाकिर इहाँ सभ बड़ी जल्दी भावुक हो जाईंले आ एही से झाड़-फूँक में जल्दिए बिशवास कइ लिहींले।”\nअतना सोचते रहलन नारायन कि उनुकर ध्यान भंग हो गइल। बूढ़ी नारायन के ढकेलत ठुसुकली- “उँघात बाड़‍ऽ का ए बबुआ ?”\n“ना जी।“ चिहाइके सम्हरत ऊ बोलले- “एगो बात सोचत चलत आवत रहलीं हा।”\n“कवन बात रहलि हा ए बबुआ ?” बूढ़ी जानेके चहली।\n“कुछू ना, ऊ दोसर बात रहे।“ नारायन बात आन्ही में उधियवले।\n“जाए द ए बबुआ, हमरा का बुझाई पढ़निहारन के बात। हम त निपढ़ हईं, लिख लोढ़ा पढ़ पत्थर।“ बूढ़ी महटियवली।\nअबहिंयो ले नारायन के सोचल बन्न ना भइल रहे। उनुका ले रहाइल ना आ पूछि दिहले- “ए मइया, एगो बात बताइबि, जो पूछबि त ?”\n“काहें ना ए बबुआ ?” बूढ़ी के रुचि बढ़ल।\n“बहिनजी के गवना अभी भइल बा कि ना ?” ओह लइकी का ओरि इशारा करत ऊ बात आगे बढ़वले।\n“अबहीं ले ना ए बबुआ। इनका ससुरारि के त बहुत जोर रहे बाकिर हमनी किहाँ कबो बियाहे लइकिनि के नइखे भेजल गइल। एहसे तिसरका साले इनकर गवना कइ देबि।” बूढ़ी बतवली।\nनारायन के दिमाग के एगो झटका लागल- “ई पोथियो पतरा बहुत ब‍ऽड़ काँट बा सुन्नर भविष्य का राहि में। एकरा पाछा-पाछा जे चली ऊ उफरिए नु परी। आ ई समाज के नियमे कम खराब बा ? गवना जब कइल जाई त खूब झाँपी साजि के, ना त दिन बढ़त रही। ई जो केहू के ना रहल तब ऊ आपन सेआन बेटी घर में राखिके ओकर जिनिगी खराब करो आ पाप के भागी बनो अलगा से। सोचते-सोचते तमतमा उठले नारायन-\n“ई कइसन सामाजिक बंधन हटे ? एह देखावा के परंपरा के तूरेके परी। समाज में गरीबो रहेले। तिलक, दहेज, नेवता, परोजन- ई कुल्हि मउवति बा गरीबन के। कतना लोग सुंदर जिनिगी का लोभ में अपना के बरबादी का गड़हा में ढकेल देले। आखिर एकर दोष केकरा के दिहल जाव।”\nओही मुद्रा में नारायन समुझावे लगले बूढ़ी के- “ए मइया, एह पीर बाबा आ बरम्ह बाबा के हमनीका नीके जानींले जा। रउँआ लइकी के सुधरे बदे एगहीं उपाइ बा। रउरा करबि त हम बता सकींला।”\n“कह‍ऽ बाचा कह‍ऽ। “बूढ़ी गाल प हाथ धरत कहली।” नारायन शुरू कइले आपन कथ-\n“देखीं, बरम्ह-भूत, पीर-मजार, टोना-ओझइती- ई सभ बेकार के बतकही हटे। जे मानेला ओकरा के माने दीं। एह से रउँआ कुछो फायदा ना होई। रउँआ चुपचाप अपना लइकी के घरे लेके जाईं। जो फेरु गवना के दिन ना आवे त अपने कहाव भेजाके पेठा देबि। एही से रउँआ लइकी के जिनिगी बनी।”\nअतना कहिके नारायन ओह लइकी का ओर तकले। ऊ मुसुकात आ खुशी में झूमत रहे उनुकर बात सुनिके। अब बूढ़ी के मुह खुलल आ फटाफट फूहर गारी के रोड़ा-पत्थर बरिसे लागल नारायन पर-\n“देख‍ऽ हे मुहझउँसा के ! कह‍ऽता जे कहाव देके गवना करा दिह‍ऽ। तनिको सहूर बा एकरा ? हमीं मिललीं हा एकरा मजाक करे के ? तोरा माई-बहिन नइखे रे ?....”\nनारायन के सँघतिया लोग उनुकर पीठि खुदुकाइ-खुदुकाइ के उनुका के अगाह करे लगलन- “चल‍ऽ एहिजा से आ तनी तेजिये में, ना त हमनी के बाँचलो-खूचल ईजति माटी में मिलि जाई। तोहरा सङे रहला पर ईहे हाल होई हमनी के।” ओमें एगो दोस्त जोड़लस-\n“ई उमिरि मउज-मस्ती के हटे, ग्यान छाँटे के ना।”\nनारायन बूझि गइले जे बूढ़ी मइया अब मानेवाली नइखी। ऊ बूढ़ी का जरी जाइके अङुरी से देखाइके कहले- “देख‍ऽ मइया, हउहे कलक्टर साहब के डेरा हटे। ओहिजे जइबू त पीर बाबा दुरिए ले लउकि जइहें। अब खूब गारी देत रह‍ऽ, हमनी का जात बानी जा।”\nअपना सँघतिया लोग का सङे नारायन दोसर राहि पकड़िके चलि त दिहले बाकिर उनुका मन में एगो सवाल बार-बार उठत रहि गइल कि साँचो कहला पर जो केहू मानेके तेआर ना होखे त आखिर का उपाइ बा ओहके मनावे के। कुछ देर सोचला का बाद उनुका बुझा गइल कि निपढ़ रहला का कारन एह तरह के समस्या के जनम होला। पढ़ाई के मरम बुझा गइल रहे उनुका। अब ऊ खाली विद्यार्थी ना रहि गइल रहन। उनुकर चेहरा देखिके लागत रहे जइसे ऊ कुछ ठानि लेले बाड़े। साइति पढ़ावे के, साइति सभके पढ़ावे के।\n[पांडेय नर्मदेश्वर सहाय द्वारा संपादित “अँजोर”(79-80) में “परंपरा के कारिख” शीर्षक से पूर्वप्रकाशित। अब संशोधित रूप।]


दुर्घटना आ अपराध के खबर – टटका खबर\nबस्ती जिला के वाल्टरगंज इलाका के खरखरा गांव का नियरा एगो गाड़ी के धक्का से दुपहिया सवार दू जने के ठाँवे पर मौत हो गइल\nबलिया के भीमपुरा इलाका के अहिरौली गाँव का लगे ट्रक से गिट्टी उतारत घरी भहरात गिट्टी संगे गिरे से बाँचे खातिर एगो मजदूर हड़बड़ी में उपर से जात बिजली के तारे ध लिहलसि. एह हाई टेंशन तार के करंट से ओकर ओहिजे मौत हो गइल. मजदूर फरहदा गाँव के रहुवे.\nबलिया के सहतवार इलाका के रजौली गाँव के एगो आशिक मिजाज आदमी के पड़ोस के गाँव के एगो आदमी गड़ाँसा से काट दिहलसि काहे कि ओकरा छोट नाबालिग बहिन से ऊ बदमाश दुराचार करे के कोशिश कइले रहुवे.\nमिर्जापुर के कछवाँ इलाका के बंधवा पाल बस्ती में सोमार का सबेरे एगो नवही अपना बड़ भाई के डाँट से नाराज हो के फाँसी लगा लिहलसि.\nसारण जिला के बनियापुर इलाका के पुछरी बाजार में काल्हु दिन दहाड़े कुछ अपराधी गोली मारके एगो सीमेंट व्यवसायी के घाहिल क दिहले. उनुका के पीएमसीएच में भर्ती करावल गइल बा.\nऔरंगाबाद जिला के मदनपुर इलाका के महुआवा गांव में जंगली हाथियन के झुण्ड एगो लईका के पटक के मुआ दिहले सँ.\nभोजपुर जिला के आरा में पुलिस गैरकानूनी हथियार बनावे वाला गिरोह के एगो आदमी के गिरफ्तार करत ओकरा लगे से तीन गो पिस्तौल आ 36 गो अउरी सामान बरामद कइलसि.\nकैमूर जिला के भभुआ इलाका के सिकठी गाँव के एगो नवही के काल्हु सबेरे गोली मार के हत्या का बाद खिसियाइल लोग पुलिस दल पर हमला क दिहल. एह हमला से मोहनिया के पुलिस उपाधीक्षक समेत चार गो सिपाही घाहिल हो गइलें.\nहालात काबू करे ला पुलिस के लाठी चार्ज आ फायरिंग करे पड़ गइल. एह मामिला के मुख्य आरोपी एहशाहमुद्दीन समेत ग्यारह जने के गिरफ्तार कइल गइल बा. इलाका में तनाव का चलते मोहनियां अनुमंडल में निषेधाज्ञा लागू क दीहल बा.\nबक्सर जिला के डुमराव इलाका के सरौंधा पुल पर कुछ अपराधी काल्हु एगो आदमी से बैंक में जमा करावे खातिर ले जात साढ़े चार लाख रूपिया लूट लिहले सँ.\nTags: औरंगाबाद, कैमूर, बक्सर, बलिया, बस्ती, भोजपुर, मिर्जापुर, सारण


फेसबुक बाबा के लीला | भोजपुरी कहानी | अमित सिंह लोहतम | जोगीरा\nHome भोजपुरी साहित्य भोजपुरी कथा-कहानी फेसबुक बाबा के लीला | भोजपुरी कहानी | अमित सिंह लोहतम\nपरनाम ! स्वागत बा राउर जोगीरा डॉट कॉम प, आयीं पढ़ल जाव अमित सिंह लोहतम जी के लिखल भोजपुरी कहानी फेसबुक बाबा के लीला, रउवा सब से निहोरा बा कि पढ़ला के बाद आपन राय जरूर दीं, अगर रउवा अमित सिंह लोहतम जी के लिखल भोजपुरी कहानी अच्छा लागल त शेयर जरूर करी।\nअब केहू के मन नइखे लागत इनकरा बेगर, इनकरा बेगर अब जादा घरी रहे में अउजैनी ले लेता, इनकरा के देखला बेगर नेहान भी नइखे होत, बेगर निहरले रतिया के उंघियो नइखे आवत अब बुझाता कि इनकरा बिना करेजवा के धुक धूकी ना चली, सुते से पहिले आ जागते मुन्हारे भोरहरिया में इनकरा निहारला बेगर अउजईयनी लेसले रहता जईसे कुकुर के कुकुरमछी तबाह करेले, का लईकी का लइका का पुरनीया का नवही अधेड़ होखस चाहे जनमतूआ सभे के लागल बा इनकर चासका सभ केहू इनका कुकुर के छिनारो में पर गइल बा केहू चोरा के इनका के चालावत बा ता केहू डीठार।\nनवही त नवही हा अब त गांव के बुढ पुरनिया लोग भी इनका बेगर नइखे रहत जइसे पहिले भोर आ गधबेर में रामायण के चउपाई बाचला बिना ना रहत रहे लोग उनकरो लोग के फेसबुक बाबा के प्रवचन सुनला बेगर उंघी ना लागत बा , बाबूजी मुअस चाहे माई मुअस ,आजी मुअस चाहे बाबा चाहे मर जाए काऊनो नवही भा कवनो बाल बुत रू इनकरा बेगार मुंह में आग भी नइखे दिआत, रंथी उठावें में पहिले फेसबुक बाबावा ही रहता, अस्पताल में, पढ़ाई में,बहाली में, नोकरी में, परमोशन में, बिआह में, किरिया(श्राद्ध) में, सबसे अगहरिया इहे रहत बा, सबसे पहिले फोटो खींचता ओकरा बादे मुंह में आग दियावत बा बियाह करवात बा दांस्वा करावत बा किरीयो करा देता बाबूजी माई के गोड दबावे नईखे देत खाली बढ़िया बढ़िया लिखे के सिखावत बा लेकिन बढ़िया करम खाली लिख लिख के ही कर देता कबो बई ठ के माई से बतियावे नायखे देत भले माई बाबू के लाईका से दु चार क्षन बातियावे खातिर बाया छछनत होखे।\nएकरा बेगर राजनीति भी नइखे होत केहू के नेता बने के बा ता पौने दू सय के कुरता आ सावा सय के पायजामा आ आधा दर्जन केरा लेके एगो कहीं से अनेरीया हेरोइंची के धर के पान-छव जाना फोटो खींचा के पोस्ट कर दीहे आ लमहर चउकस बिना लगना के भासन लिखिहे आज गरीब को फलदान करते हुए नेता जी साथ में चप्पल जुत्ता ढोवे वाला अन्य से साथ आऊरू ना जाने का का।\nआधा नेता जी लोग त फेसबुक पे ही रोज सरकार बानवत बाड़े आ गिरावत बाड़े नेता बनावे में ई सबसे अगहरिया रहेला ,अइसन नईखे की देशभक्त नईखन एकरा गोल में एक से एक धुरियाउड़ान देशभक्त बाड़े जातना विद्रोह बाबू कुंवर सिंह आ लक्ष्मी बाई आपन घोड़ा दउड़ा के गोरवन के भगावे के विद्रोह आपन पूरा जीनगी में ना कईले होई लोग ओकरा से ज्यादा भयंकर विद्रोह फेसबुकिया देशभक्त लोग दुआर पर कोठारी में सुतले -ओठनगले क देता, फेसबुक बबवा बड़ा नु बढ़िया काम करेला जब अस्पताल में भरती रहला पर। मिले उनकरा लोग के ही आवे देला जे एकरा के ना चलावे बाकी जवन 3669 संघतीया बनवाले बा उ लोग के त अपने कुल्ह सर समाचार चहुंपा देला आ उ 3669 लोग मरीज लगे कबो ना चहुपे जे भतुआ नियन मुंह, चेखूरल बार आ चिरकुट कपड़ा पेन्ह के बनबिलार आ मुहचाभा नीयन फोटो डालला पर ओडा से ना खांचा भर भर के नाइस स्मार्ट लव यू भाई जाने का का कॉमेंट करत रहे।\nबाकि बड़ा ही मस्त मतंगी बाडे फेसबुक बाबा मन केहु के मऊराये ना देले हरमेशा आम के मोजर नीयन फुलाइल राखे ले ई भावह के भसुर से,पतोह के ससुर से , देवर आ ननद के भौजाई से ,लइका के माई से, कुकुर के बिलाई ( ल इका- लइकी) से सास के जमाई ,साली के पाहुन से, ननदोई के सरहज से आ साढू के सढूआईन से मिला के दिल के दिरिखा पे मन के मधुआए वाला मध के दीया बार के मन मतुआ देवे ले!\nबाकी कबहूं कबहूं इ बड़ा ही बाउर भी काज करेले आज इ परिवार के माने का होला पूरा परिभाषा ही करिखाही हांडी नियन पोत के राख दिहले बाड़े एगो मेहरारू आ आपन फ़ोटो डाल के लिख देत बाड़े माई फैमिली माने मेरा परिवार! परिवार माने जब अतना ही होला ता माई बाबू भाई बहिन का होला रेगनी के कांट आ जेकरा से इ सब पोस्ट लिखावत बाड़ा उ का पिपरवा पर वाला सुगा के कोठ से जनमल रहन की उनकर नयकी माई (मेहरारू) बांस के कोंठ में से अईसन परिवार बनावे खातिर परगट भईल रही ।\nइनकरा तनिको लाज नइखे इ भसुर के सोझा भावह के अउरू ससुर के सोझा पतोह के घुंघ ताने से मना करेलन, आ भसुर से भावह के निहारवावे ले,सेल्फी खातिर अईसन अईसन पोज बनवावे ले जइसे बंसवारी में के चूरइल धईले होखे आ दांत लागे से पहिले मिर्गी आवत होखे एइहे से इनकरा पर कबो कबो मन अउंजा जाला, बाकी इ कबो बाउर ना मानेले तुरूतले टैग करा देवेलन ,अब त इनकरा बेगर कवनो धाम भी नइखे होत चाहे गंगासागर होखे भा बाबाधाम।\nमंदिल में घुसला से पहिले एगो सेल्फी लेला बेगर काउनो धाम पूरा नईखे होखत भगवान से जदा धेयान इनका पर रहता भगवान पीछा ई आगे रहत बाड़े। एगो इनकर नेकी बिसार ना सकी केहु अब गांवे के मंगरू -ढोडा के भी इ बड़ा धेयान रखेलन उनकरा के भी देस परदेस फेसबुक बाबा के चलते जाने लागल आईसना भरमा के रखले बाड़े । आजकाल उहो बड़का मुहकाढवा बनत बा जे दिनभर कोनसिया घर में रहेला आ मेहरारू के लुगा सरियावेला आ लईका मैदान फिरेला त मेहरारू के डरी लाईकवा के पिछाडी धोवेला ।\nइनकरा चलते ही अइसन अइसन लोग अब देश आ दुनिया के बारे में आपन राय देता। जे मैट्रिक तीन बेरा में थड डिवीजन से पास भईल बा उहो देश के अथॆवेयस्था के सुधारे के उपाय बतावत बा जईसे अमर्त्य सेन के लुकाइल बाबूजी ऊहे होखस। आजादी के पहीले इ रहते फेसबुक बाबा त गोरन से घरे बइठले देश के आजाद करा दी ते अपना कॉमेंट,लाईक आ शेयर से नाएका पर त तलवार, बंदूक ,हंसुआ, गड़ासी, भाला आऊर का का के इमोजी फटाके ईकाल देत बाड़े आ धांये धांये गोली मारे लागत बाड़े आ धनुष से बान चलावे लागत बाड़े जातना अर्जुन महाभारत में बान ना छोड़ले होईहे आ मलेट्री वाले पाकिस्तान पे 65 में फायर ना कईले होई हे। इ सभ खातिर फेसबुक बाबा के बीसो नोह जोड़ के सस्टांग प्रणाम ।\nफेसबुक बाबा के निमन आ बाऊर लकम\n1 भर साल दोसरा के घुरा आ छानहीं पर से तुर -तुर के नेनुआ ,कोहड़ा,लउका के तरकारी खाये वाला के एक दिन कवनों बढ़िया होटल में खिआ दिहे त देशभर ढेढोरा पीटत चलीहे ईटिंग स्पाइसी मंचूरियन यम्मी अरु का का।\n2.कवनो कुकुर के बाघ बना दिहे।चाहे आज ले उ एगो माछी ना मरले होखे।मंदिल में चप्पल चोरवे में जे लतहराइल बा ओकरा के बाहुबली ,दबंग,पिरिंस,टाइगर,किंग, माफिया,अउरू जाने का का बना दीहे।\n3.घरही में गुरहथल भावह के भसुर के देखइहे आ लाइक कमेन्ट करइहे नाइस सुपर आवरु ना जाने का का।\n4.जवन बेकत बहिन बेटी घर के इज्जत बाडी सन ओकरा के पुरा समाज में बहरी देखइहे आ उबड़ खाबड़ टोन मरवइहे ।\n5.घर में लुकाये वाला के बड़का सामाजिक ,जेकरा चीचीरियो खांचे के जमीन नइखे ओकरा के जीमदार, गोबर थापे से फुरसत नईखे ओकरा के परी, चपल जुता ढोवे वाला के नेता आ जेकरा करीआवा अक्षर भैंस बराबर बुझाला ओकरा के विद्वान बना देले।\n6.केहु के दुख परेशानी में सॉरी ,व्वेरी सैड इहे सब भेज भेज के दुख दूर करइहे।देखे ना आवे दिहे।\n7. पुरान से पुरान संघतिया के मिलवावेले ईंहो गुन बा इनकर।\n8 कतनो लमहर बेरा होखे तुरूतले भकोस जाले कब एक घंटा से तीन चार घंटा खरहरे भकोस जाले पाता भी ना लागे देस।\n9 पढ़ाई ना करे दिहे अपने में मन अझुरवले रहेले बाइली लोग के फरेंड रिक्वेस्ट भेज भेज के आ मसेनजर से काल मेरा-मेरा के दिमाग दुबई आ जियरा हांग कांग भेजले रहेले।\n10 लोग के अपना माई बाबु से दूर क के बाईली जेकरा के नइखे जानत लोग ओकरा से चैटिंगीइले रहेलन।\nअउर बा इनकर लीला मन परी ता बाद में बतइहे।\nफेसबुक बाबा अइसन देवता बाडन जे सब लोग के भारा पुरावे ले फेसबुक बाबा के भारा चढ़ावे वाला के देखे के बा की भारा कइसे चढ़ावत बा आ कइसे उतारत बा । पहिले के पुरनीया लोग सोखा बाबा, ब्रह्म बाबा, काली जी आ कुलदेवी के गोड लाग के घर से निकसत रहे लोग अब आजकल नवही नयकि माई (मेहरारू)के आंकवारी में ध के आ इनका के मुंह देखा क निकसार करत बा सनिचरा भगवान के साढ़ेसाती ही चलत रहे बाकी इनकर परकोप ला गेला की घाट पर गईला के बाद ही ख़तम होला, फेसबुक बाबा के कहनाम बा हम केहु के बाउर ना ताकि जे जईसन करी उ ओइसन पाई काहे की हम कलयुग में उपरल देवता बानी ।हम केहू के जबरि ना कहिला की उ बेहाया, बेमतलब, बाउर आ बेतुक पोस्ट करे जे जैंसन करेला ओकरा ओईसने जबाब मिलेला। हम त रेलवे टिसन पर गाना गा के भीख मांगे वाला के कहां चहुपा देनी सभ केहू जानत बा कतना लोग के जीनागी अंजोर कर देनी जे सही से उपजोग कईल।\nकेहु बाबा के गिला शिकायित ना करी बाबा नइखन कहत की भावह आपन हाड़ी नियन ढकनेसर मुंह भसुर के देखावे आ ससुर भसुर म*गमेहरा जइसन पतोह भावह के निरेखे आ लाइक कॉमेंट मारे, आपन बेकत,बहिन बेटी पतोह लोग के साजे के जिम्मा ओकरा घर के बाप, भाई आ भतार के बा इनकर ऐमे कवनो दोष नइखे।\nआ केहु के बाउर लागी त लागो केहु इनकर खरची नइखे चलावत इनकर कमाई रोपया में ना डालर में बा।\nहे फेसबुक बाबा! जवन भी गलती सही केहू से आंजाना संजाना में भईल होई क्षमा कर देहम आ भविष्य में गोड हांथ आ कापार बाथला पर दाबावे वाला आ कपड़ा लाता फिचे वाला फीचर जोड़ देती ता राऊर अवरू भगत बढ़ जाइते।\nअमित सिंह लोहतम\nफेसबुक बाबा के लीला\nपिछला लेखकुत्ते के तलाश में : राजकुमार पांडेय और रानी चटर्जी\nअगिला लेखदूल्हा के परछावन | भोजपुरी कहानी | तारकेश्वर राय “तारक”\nभोजपुरी फिल्म राम मिलाये जोड़ी का फर्स्ट लुक


भारत में मानसिक स्वास्थ्य के प्रति बढ़ती जागरूकता! - Hindi Siasat Archive\nभारत में मानसिक स्वास्थ्य के प्रति बढ़ती जागरूकता!\nPosted by on Apr 05, 2019, 12:50 PM IST Health India


दिव्य नर्मदा .......... Divya Narmada : नवगीत: ऊषा को लिए बाँह में\nनवगीत: ऊषा को लिए बाँह में\nऊषा को लिए बाँह में\nऊषा को लिए बाँह में,\nसंध्या को चाह में.\nसूरज सुलग रहा है-\nरजनी के दाह में...\nपानी के बुलबुलों सी\nआशाएँ पल रहीं.\nइच्छाएँ हौसलों को\nदिन-रात छल रहीं.\nपग थक रहे, मंजिल\nकहीं पाई न राह में.\nतृष्णाएँ खुद ही अपने\nहैं हाथ मल रहीं.\nछायाएँ तज आधार को\nचुपचाप ढल रहीं.\nमोती को रहे खोजते\nपाया न थाह में.\nशिशु शशि शशीश शीश पर\nरति-मति रतीश-नाश को\nकिस तरह रोकती?\nमहाकाल ही रक्षा करें\nलेकर पनाह में.\nचिप्पियाँ Labels: नवगीत उषा सूरज संध्या रजनी, navgeet suraj usha sandhya rajni


शिव आर्यन फलक ले जाए के तइयार | CinemaBhojpuri.in\nशिव आर्यन फलक ले जाए के तइयार\nJuly 14, 2012 - कलाकार\n- Tagged: शिव आर्यन\t- no comments\tमुम्बई जइसन मायानगरी में आपन एगो अलग पहचान बनावे आइल बिहार के शिव आर्यन अब कवनो परिचय के मुँह ना जोहसु. अपना कड़ा मेहनत आ लगन का दम पर ऊ अनेके हिन्दी धारावाहिकन में अपना अभिनय के जलवा देखा चुकल बाड़ें. बिहार के बाढ़ जिला के शिव आर्यन पटना ए एन कॉलेज से पढ़ाई पूरा कइला का बाद पटने से एम.आई.बी.एम. से हार्डवेयर कम्प्यूटर के शिक्षा लेके इंजीनीयरिंग में आपन भाग्य बनावे में लगलें. बाकिर किस्मत के कुछ अउर इरादा रहे से ऊ साल 2006 में मुम्बई आ गइलन आ रात दिन एक जस करत प्रोडक्शन हाउसन के चक्कर लगावे लगलन. बहुते कोशिश का बाद स्टार प्लस के धारावाहिक ‘राजा की आयेगी बारात’ में अभिनय करे के मौका मिलल. फेर स्टारे प्लस के “संतान” आ डी.डी. वन के ‘‘सपने में आयी सपना’’ में अहम रोल करके अपना जिला आ शहर के नाम रोशन कइलें. ओकरा बाद अनेके वीडियो एलबम आ फिलिमन के आफर खुद बखुद आवे लागल. शिव आर्यन के पहिला हिन्दी फिल्म निर्देशक चंदन अरोड़ा के “स्ट्रैकर” रहे. ओकरा बाद निर्देशक शाह जमान शेख के ‘‘टर्न ऑफ जहेरा शेख”. आ मैथिली में ‘‘साजन के आंगन में सोलह श्रृंगार’’ में मुख्य भूमिका अदा कइलन. इहे मैथिली फिल्म अब भोजपुरी में ‘‘साजन से पिरितिया हमार’ का नाम से रिलीज कइल जात बा. शिव फिल्म ‘‘सांवरिया तोसे लागी कैसी लगन’’ में मुख्य किरदार करत बाड़ें. एह फिल्म में पंकज केसरी, मोनालिसा आ शुभीओ शर्मा के साईन कइल गइल बा. फिल्म के शूटिंग एक अगस्त से गोरखपुर में होखे जात बा. भोजपुरी फिल्म ‘‘दुल्हन’’ में शिव आर्यन रानी चटर्जी संगे काम करीहें त हिन्दी फिल्म ‘‘तेरा इंतजार’’, ‘‘दीदार’’, आ ‘‘लगे रहो एल’’ फिलिमो साईन कइले बाड़ें. हर तरह के रोल करे वाला शिव आर्यन खास करे के एग्री यंग मैन के किरदार कइल चाहेलें.


जगदीश शर्मा | Anjoria's Weblog\nTag Archives: जगदीश शर्मा\nएक बिहारी आ ज्वालामंडी से जगदीश शर्मा के चल निकलल\nजगदीश शर्मा अइसन निर्देशक हउवन जे बालीवुड के रंगीन दुनिया छोड़ भोजपुरी इंडस्ट्री के आगे बढ़ावे के जिम्मा ले लिहलन. जगदीश शर्मा के निर्देशन में बनल आ हालही में रिलीज भइल “निरहुआ“ अभिनीत एक बिहारी सौ पे भारी के बिहार के दर्शक बालीवुड स्टार सलमान खान के फिल्म एक था टाइगर से टक्कर में ज्यादा बाव दिहलें आ फिलिम पहिलके हफ्ता में चालीस लाख से बेसी के नेट कलेक्शन कर लिहलसि.\nएही तरह रविकिशन अभिनीत ज्वालामंडी के सफलता एह सफलता के कई गुना बढ़ा दिहलसिल एह फिलिम में रविकिशन आ अवधेश मिश्रा के बीच को बड़ छोट कहत अपराधू वाला हाल बा. दुनु के अदाकारी फिलिम के लाजवाब बना दिहले बावे. बिहारी दर्शक बारी बारी दुनु फिलिम के आनंद लेत बाड़ें आ वितरकन के लागत बा कि सिनेमा भोजपुरी के गाड़ी फेर आपन रफ्तार धर लिहले बिया.\nदुनु फिलिमन के सफलता से निर्देशक जगदीश शर्मा के मिले वाला बधाईयन के ताँता लागल बा.\nइण्डस्ट्री न्यूज, फिल्म, फिल्मकार में प्रकाशित किया गया | Tagged जगदीश शर्मा\t| Leaveareply\nदेखनिहारन के नीक लागत बाड़े विक्रान्त सिंह\nPosted on मई 2, 2011 by Anjoria\nभोजपुरी अभिनेता विक्रांत सिंह के हालही में रिलीज फिल्म “कर्तव्य” बिहार में धमाल मचा रहल बा. एह फिल्म के लोग खूब पसन्द कइले बा. आ ओहू ले बेसी खुशी के बाति ई बा कि विक्रांत के लुक आ स्टाइल नवहियन के खूबे निमन लागल बा. कुछ लोग त बाकायदा विक्रांत लुक में लउके लागल बा. फिल्म में परदा पर विक्रांत सिंह जब जब आवत बाड़न तब तब दर्शक उनुकर उछाह का साथ स्वागत करत बाड़े. विक्रांत के कहना बा कि ई सब कुछ निर्देशक जगदीश शर्मा के कमाल बा जे ऊ विक्रांत के किरदार के अतना बढ़िया से परदा पर पेश करवले बाड़न.\nकलाकार, फिल्म में प्रकाशित किया गया | Tagged कर्तव्य, जगदीश शर्मा, विक्रांत सिंह\t| Leaveareply\nफिल्म, मनोरंजन में प्रकाशित किया गया | Tagged कुरुक्षेत्र, जगदीश शर्मा, पवन सिंह\t| Leaveareply\nसमाज के सच्चाई झलकेला हमरा फिलिमन में, कहलें जगदीश शर्मा\nPosted on अप्रैल 2, 2010 by Anjoria\nअपना जुनून से सपना के सच्चाई में बदल देबे वाला निर्देशक हउवें जगदीश शर्मा. हर सला उनकर फिल्म आवेली सँ आ सीधे दर्शकन का दिल में उतर जाली सँ. पिछला साल उनकर फिल्म रंगबाज दारोगा सफलता के मंजिल तय कइलस त एह साल आ रहल बा प्रवेश सिप्पी के मृत्युंजय, जीतेश दूबे के मार देब गोली केहू ना बोली, आ दौलत ठाकुर राजू सिंह के कुरुक्षेत्र साथही आ रहल बा टेकनीशियन फिल्म्स के छोटका भईया जिन्दाबाद.देवानन्द का साथे लश्कर, अक्षय कुमार का साथे सपूत आ कमाल खान का साथे देशद्रोही निर्देशित करेवाला निर्देशक जगदीश शर्मा से पिछला दिने भइल बातचीत से जवन सामने आइल एहिजा पेश कर रहल बानी.\nकहल जाला कि सिनेमा दिलन के जोड़ेला. का भोजपुरी सिनेमा दिल जोड़े के काम कर रहल बा?\nबिल्कुलजोड़ रहल बिया. भोजपुरी सिनेमा आज मारीशस सुरीनाम ले चहुँप गइल बा त एकरा के दिले जोड़ल नु कहल जाई.\nएह साल राउर तीन गो फिल्म आ रहल बाड़ी सँ. का फरक बा तीनो में?\nतीनो अलगा अलगा बाड़ी सँ. मृत्युंजय में एगो आदमी के हौसला के बात कइल गइल बा, ओकरा लक्ष्य के बात कइल गइल बा. जबकि मार देब गोली केहू ना बोली पूरा तरह से पॉलिटीशियन्स, बाहुबलियन, आ पुलिस आफिसर्स का संबंध पर बनल बा. छोटका भईया जिन्दाबाद के कहानी संपत्ति विवाद के कहानी बा.\nहमरा कहे के मतलब रहुवे कि मौजूदा दौर से ई फिलिम कवना तरह से अलगा बाड़ी सँ?\nतीनो फिलिम रियलिस्टिक बाड़ी सँ जवना में समाज के सच्चाई देखावल गइल बा. साथ ही साथ मनोरंजनो के पूरा ध्यान राखल गइल बा.\nप्रवेश सिप्पी हिन्दी के आ जीतेश दूबे भोजपुरी के नामचीन निर्माता ह लोग. कइसन अनुभव ररहल ओह लोग का साथ फिल्म बनावत में?\nप्रवेश जी हर काम अपना अनुभव का हिसाब से करेलें जबकि जीतेश दूबे के सीधा फंडा ह कि फिल्म बनाव आ पूरा दिल से बनावऽ. दुनु का साथे काम करे में आनन्द मिलल.\nभोजपुरी सिनेमा के रउरा पहिला निर्देशक हईं जे भोजपुरी के सगरी सुपर स्टारन केनिर्देशित कइले बा. कुछ ओहू बारे में?\nप्रवेश सिप्पी का चलते मृत्युंजय में दिनेशलाल के पहिला बेर निर्देशित करे के मौका मिलल. रविकिशन का साथे पहिलहू काम कर चुकल बानी आ ओहि घरी से हमनी के बढ़िया ट्यूनिंग बा. मार देब गोली में रविकिशन कमाल के काम कइले बाड़े. छोटका भईया जिन्दाबाद आ एकरा से पहिले देवा में मनोज तिवारी के निर्देशित करे के अनुभव बहुते बढ़िया रहल. उनका साथे फिल्म बनावे के मतलब होला टेंशन फ्री हो के काम कइल. कुरुक्षेत्र में पवन सिंह के निर्देशित कर रहल बानी. पवन त एकदम बच्चा हउवें. जइसन चाहीं वआसन रुप दे दीं. सेट पर हँसावत हँसावत लोटपोट करा देलन. एही क्रम में दीपक दूबे आ गुंजनो पंत के चर्चा कइळ ठीक रही. दीपक दूबे पावर पैक्ड एक्टर हउवें आ गुंजन के गूंज त पूरा भोजपुरी वर्ल्ड में गूंजत बा. इहो दुनु जने बहुते आगा जाई.\nमार देब गोली केहू ना बोली का बारे में एक लाइन?\nई फिल्म तमंचा आ कारतूस का बल पर बिहार में लहलहात अपराध के फसल के कच्चा चिट्ठा खोलत बिया. जीतेश दूबे के प्रस्तुति आ पायल दूबे के निर्माण ई फिल्म कमाल के बनल बिया.\nआ मृत्युंजय का बारे में?\nमृत्युंजय पूरा तरह से रियलिस्टिक फिल्म बा जवन सिनेमा के परदा पर आ के दर्शकन के ई सोचे पर मजबूर कर दी कि का अइसनो कमाल के फिल्म बन सकेले\nस्रोत : शशिकान्त सिंह\nफिल्म, मनोरंजन में प्रकाशित किया गया | Tagged जगदीश शर्मा\t| Leaveareply\nRT @DOpolitics_in: गुब्बारे ले लो! चित्र: मनोज कुरील #doptoonoftheday https://t.co/hH3wQ31WzK6hours ago\nRT @anilkohli54: KPs as citizens are granted time to speak foralimited duration atatime place not of their choice. Asapolitical party…6hours ago\nRT @anilkohli54: World at large has ignored your suffering & Genocide, in the time to come your suffering & genocide will be forgotten, for…6hours ago\nRT @OpIndia_in: "उस्मान ने मेरा रेप किया। मैं उससे दया की भीख माँगती रही कि मैं तुम्हारी माँ जैसी हूँ मेरे साथ ऐसा मत करो, लेकिन मेरी चीख-…6hours ago\nRT @mvmeet: Liberals always say that Uttar Pradesh & Bihar are backward because of BJP's dominance * Active Covid cases in UP: 4,163 * Act…6hours ago


भोजपुरी गीत – भोजपुरी साहित्य सरिता\nCategory: भोजपुरी गीत\nन जा, न जा न जा न जा न विदेश हो सजन। अपने नदिया किनारे बाटै, खेत हो सजन। तोहसे अलुवा बोवईबै- संघवा-संघवा निरईबै। तोहसे मर्चा बैठैईबै, संघवा-संघवा तोड़ैईबै। तोहै देबै हम खेतवा- खेमटाव हो सजन। न जा,न जा न जा न जा न विदेश हो सजन। न जा,न जा न जा- दिल्ली बम्बई, न जा रेनूकोट हो। खेतिया जो करबा रजऊ, होई लहालोट हो। मिली जाई गांधी छपवा कै, नोट हो सजन। न जा,न जा न जा न जा न, विदेश हो सजन। जब…\nअँगार जरो तहरा हिया नइखे जो प्यार हो अँगार जरो तहरा हिया। ओहि रे अँगारवा में मान मद जरी जाए मन के घमंडवा के दससीस मरी जाए बरी जाए जड़-बनवा में बरम लुकार हो जरे अंग अंग कि चढ़े रंग दोसरका एके गो देहिया के लोग ना हो फरका भले होखे दुश्मनवा जरि मरि खार हो छल दम्भ भेद भाव मिली के मेटाव भाई भोजपुरिया हो मन के मिलाव जुगुत कइला पर बही उलटो जलधार हो। — केशव मोहन पाण्डेय —\nभोजपुरी गीतकेशव मोहन पाण्डेयLeaveacomment\nजेकरा बुझाईल जइसन वइसन कहा गइल हाथी एगो अन्हरन के गांव में जब आ गइल ।। हार गइली अकिला फुआ त बुझे गइलन फूफा हथिया के कान छुअते कहे लगलन सूपा बुआ निहर उनके अकिले हेरा गइल हाथी एगो अन्हरन के गांव में जब आ गइल ।। थाक गइलन गब्बर सिंह तब अइलन शांभा हथिया के गोर छुहलन कहे लगलन खांभा थाह गब्बर, शांभा के एहिजन बुझा गइल हाथी एगो अन्हरन के गांव में जब आ गइल ।। मुखिया जी देखे अइनी ई का चमत्कार बा लागल जेकरा पीछे सगरो…\nभोजपुरी गीतआरती आलोक वर्माLeaveacomment\nमाई अम्बें के जोत जगा के,नरियल आ फूलवा चढ़ा के )2 मइया शेरावाली के, मैया विन्ध्यावासनी के बार बार दुआर तोहरे, मैया हम आइब लाली चुनरिया माई, हम तोहके चढ़ाइब अन्तरा- चढ़ते नवरात हे माई,दुआरे हम आइब फल–फूल,लडूवन के,माई भोगवा लगाईब)2 मैया थावेवाली के,मैया मैहरवाली के हम शीश झुकाइब लाली चुनरिया माई, हम तोहके चढ़ाइब माथे मुकुट शोभे, गले में शोभेला माला देख के रुपवा माई,धन धन लाल हो जाला बाघवा हुंकार भरे जब ,सगरी दुनिया डरेला माई तोहरे कीरपा से जग में सब काम टरेला मइया शेरावाली…\nभोजपुरी गीतदेवी गीत, भोजपुरी गीत, लाल बिहारी लालLeaveacomment\nपल-पल जिनगी घूटे इहवाँ\nहमें घूमा द गांव सैंया,रहब ना शहर में पल-पल जिनगी घूटे, इहवाँ रहब ना शहर में गांव के माटी शहर से सुंदर,जहां पीपल के छांव बा। शहर के एसी महल से भईया,टूटही पलानी ठांव बा। फ्रीज से जहवाँ बढ़िया पानी, मिलेला नहर में पल-पल जिनगी घूटे इहवाँ, रहब ना शहर में धुआ शोर से दूर रहब हम,हरियाली के बीच। बाग में कोयल कुहुके जहांवा,पपीहा गावे गीत।। चैन के निनिया लेहब हम, आठों रे पहर में पल-पल जिनगी घूटे इहवाँ, रहब ना शहर में खेतवा में लहराइल बाली, झूमेला…\nभोजपुरी गीतभोजपुरी गीत, लाल बिहारी लालLeaveacomment\nनीमिया गछिया प ढिलुहा लगाई द पिया सखियन के बोलाई द पिया ना।। ———————————————— पुरवा कइलस बेचैन देहिया बथे दिन रैन आव ढिलुहा लगा तु ढुलाई द पिया गरमी सुखाई द पिया ना।।१।। नीमिया गछिया प ढिलुहा——————– बड़ुए गोदिया में ललनावा गावसु सखी सभ गानावा तुहुं सखियन संग लईया मिलाई द पिया कजरी सुनाई द पिया ना।।२।। नीमिया गछिया प ढिलुहा——————– केशिया नागिन लेखा लहरे मुँह प आई आई के ठहरे केशिया बान्ह के तू जुड़ा बनाई द पिया सखियन के जराई द पिया ना।।३।। नीमिया गछिया प ढिलुहा——————— सईंया…\nभोजपुरी गीतकजरी, विमल कुमारLeaveacomment\nघर घर बाजेला बधइया, कि कृष्ण जी जनम लेले हो, अरे लाला मथुरा के दिनवा बहुरि गईले, नंद घरे सोहर हो। धन्य धन्य बाबा बसुदेव, जे सब गुन आगर हो, अरे मईया धन-धन, देवकी दुलारी, जे जनली दामोदर हो। पहिले पाहिल पांव परसेली, जमुना जुड़ा गईली हो, ललना मधुर मधुर, मुसुकईलन, मुरली मनोहर हो । संजय कुमार चतुर्वेदी\nभोजपुरी गीतकृष्ण जनम सोहर, जन्म अष्टमी, संजय कुमार चतुर्वेदीLeaveacomment\nपहिरब हरियर चुड़िया पीयर कँगना बान्हे जाइब रखिया बीरन अँगना॥ ससुरा मे ननदो के करब दुलरवा भरब अकवारि करि उनके सिंगरवा भींग भींग जइहें उतरि नेह झरना ॥ बान्हे जाइब रखिया बीरन अँगना॥ लेइके असिसिया जइबे नइहरवा सुन लागि ससुरु के घरवा दुवरवा धरबs डहरिया लेई संग सजना॥ बान्हे जाइब रखिया बीरन अँगना॥ हाथ मे नेह माथे कुंकुम टिकवा आरती करब जइसे मोर सलिकवा जीयs मोर भइया सुख सपना॥ बान्हे जाइब रखिया बीरन अँगना॥ भउजी के सगवाँ मे करबि ठिठोली हँसि हँसि चहकब बोलि मीठी बोली…\nभोजपुरी गीत• जयशंकर प्रसाद द्विवेदी, भोजपुरी कविता-भोजपुरी पत्रिका, रक्षाबंधन, रक्षाबंधन के गीत, राखी क गीतLeaveacomment\nनेहिया तोहार हउए सोनवा के गहना ललकी चदरिया उघार$ जन सजना सुखवा के निंदिया आइल बा पलकवा सुखवे के बोलिया में रूकता हलफवा सुखके मिलन बा चिक्कार$ जन सजना | सुसुकेला काहे केहू पिटेला हो छाती सेजिया प सुतल बानी बनी एहवाती मिले जालीं बाबा से बिचार$ जन सजना | जनम जे दिहल ओकर रिन रहल बाटे पानी में पियासल जीव मिन रहल बाटे हउए ना जुदाई हिया फार$ जन सजना | लोकवा के लाज रहे लजिया निभइलीं माया में भुलइलीं माया में लपटइलीं डोलिया हो चढ़ाई के उतार$ जन…\nभोजपुरी गीतविद्या शंकर विद्यार्थीLeaveacomment\nआरे रामा मगन बाड़े त्रिपुरारी, भोले भंडारी ए रामा … | गावे उमड़ी घुमड़ी के बदरिया खेले झिसी पच्चीसी फुहरिया रामा आरे रामा संगवा में गउरा मतारी, मगन…. | जल ढारे केहू बंम बोलेला केहू बेदना में कंठवा खोलेला रामा आरे रामा जिनगी के कहे लाचारी, मगन…. | टरे लागेला दुखवा पराला कवनो बांझिन के अँचरा भराला रामा आरे रामा अइला के देर बा दुआरी, मगन… | कवन कवन महातम गाईं जोगिया के आतम में बसाईं रामा आरे रामा भगति में टेरीं पुकारीं, मगन…. | विद्या शंकर विद्यार्थी\nभोजपुरी गीतकजरी, विद्या शंकर विद्यार्थीLeaveacomment


ताजा आंदोलन से उपजल कुछ सवाल – Anjoria\nअगस्त 30, 2011 अण्णा, आंदोलन\nअबही कुछ दिन पहिले किरण बेदी कहले रही ‘अण्णा इज इंडिया एंड इंडिया इज अण्णा’. उनुकर ई बाति अचानके इमरजंसी के ओह दौर के इयाद दिआ दिहलसि जब एगो महानुभाव कहले रहन ‘इंदिरा इज इंडिया….’ ओकरा बाद का भइल ई सभे जानत बा.अबही एह बाति से फरदवला ई सोचे के बाति बा कि अगर टीम अण्णा के मनचाहा रूप में ई बिल पास ना भइल त आंदोलन के रूप का होई ? बाकी का तरह एह सवाल के जवाब साफ नइखे. बाकिर अण्णा का अगुवाई में शुरू भइल एह आंदोलन से ई बाति जरूर साफ हो गइल कि राजनीतिक पार्टियन से आम आदमी के मोहभंग भइल बा. एह पार्टियन का नेतवन के झूठ वादा से बेर-बेर चोट खइले आम आदमी के भरोसा के एगो नया ठौर अण्णा का रूप में लउकल बा.\nअण्णा एह जनता से कवनो वादा नइखन कइले बाकिर जनता उनुका से बेर-बेर वादा करत बिया कि ‘अण्णा हम तुम्हारे साथ हैं.’ आखिर एह भरोसा के कारण का बा ? कवना कारण से अनिश्चित, अनसुलझल अउर अनगढ़ राह पर लोग अण्णा के पीछे भागत चलल जात बा. एह भरोसा के वजह बा हाल के बरीसन में उपजल निराशा अउर नाउम्मीदी. ई नाउम्मीदी काहे ? डॉ. राधाकृष्णन चेतवले रहले कि ‘एगो धनलोलुप आ बिकाऊ शासक वर्ग जनता के सपना के दु:स्वप्न में बदल सकेला जब तकले कि हमनी का सत्ता के माथ से भठियरपन ना मेटा दीं, भाई-भतीजावाद, सत्ता लोलुपता, मुनाफाखोरी अउर काला बाजारी के हर जड़ के ना उखाड़ फेंकी, जवन हमनी के महान देश के नाम खराब कइले बा ..तबले हालात ना सुधरी.’\nएही सुधार के उम्मीद जनता के अण्णा से हो गइल बा. आजु अण्णा हजारे ठीक ओही तरह के प्रतीक बन गइल बाड़न जइसे जयप्रकाश नारायण 1974 में बन गइल रहले. अण्णा के खास मांग ओतना खास नइखे जतना कि उनुकर ओह माँगन के उठावल. कवनो बेसी योग्य सरकार रहीत त अण्णा के शुरुआती मांग मान लिहले रहीत, लोकपाल मसौदे के उनुकर ड्राफ्ट लोकसभा में राख दिहले रहीत आ फेर लमहर वैधानिक प्रक्रिया चले दिहले रहीत. एहसे आधिकारिक तौर पर प्रतिक्रिया देबे के जिम्मेदारी सगरी राजनीतिक दल तक पहुंच जाइत, बजाय अकेले तौर पर कांग्रेस संगठन के. एहिजा दू गो बाति बहुते साग बा. एक त ई कि ई मसला आंदोलन के विश्वसनीयता से बेसी सरकार की गिरत छवि अउर साख देखावत बा. अण्णा आंदोलन में लोगन के भरोसा होखे भा ना, सरकार पर उनुका तनिको भरोसा नइखे. हमनी के लोकतंत्र हमनी के एगो अइसन राजनीतिक व्यवस्था दिहले बा जवन लोग में एकरा प्रति संदेह के बढ़वले बा. अइसना में सरकार\nका खिलाफ चलावल कवनो आंदोलन आसानी से लोग के दिलो-दिमाग पर छा सकेला. अब अगर अण्णा के ई आंदोलन अपना मकसद से विफल हो गइल तब ? ई सवाल जतना बेचैनी पैदा करत बा ओहसे बड़हन सवाल ई बा कि अगर आंदोलन कामयाब हो गइल आ जनता जतना उम्मीद पोस के बइठल बिया ऊ पूरा होत ना लउकल, तब का होई ?\n(24 अगस्त 2011)


गोला बारूद के प्रोमोशनल सोंग में अंजना सिंह – Anjoria\nगोला बारूद के प्रोमोशनल सोंग में अंजना सिंह\nअप्रैल 5, 2012\nसिनेमा भोजपुरी के गरम लिट्टी बन गइल अंजना सिंह, मशहूर अभिनेता बृजेश त्रिपाठी, सिरमौर खलनायक अवधेश मिश्रा आ कोमेडी किंग मनोज टाइगर पर पिछला दिने मुंबई के रसियन विला में ग्रीन चिल्ली फिल्म्स एंड मीडिया प्राइवेट लिमिटेड के फिल्म “गोला बारूद” ले प्रोमोशन सोंग के शूटिंग भइल. पीछा करके हमार लोगवा चुम्मा माँगऽ ता .. बोल वाला गाना पर भोजपुरी के एह मशहूर सितारन पर डांस मास्टर रिक्की गुप्ता दू दर्जन डांसरन का साथे फिल्मवले. एह गाना के बड़हन कैनवास पर उतारे खातिर भोजपुरी के नंबर वन निर्देशक राज कुमार आर.पाण्डेय आ कैमरामेन से निर्देशक बनल फ़िरोज़ खान के सहयोग लिहल गइल.\nप्रसिद्ध वितरक प्रदीप सिंह आ पी.जे फिल्म्स एंड म्यूजिक के हरीश जायसवाल बतवले कि अंजना सिंह पर प्रोमो फिल्मावे के मकसद एह फिल्म के स्तर उठावे के रहल काहें कि अंजना सिंह आजु के व्यस्ततम अदाकारा हई. एकरा अलावे भोजपुरिया दिग्गजन के मौजूदगी से गाना के शोभा अउरी बढ़ गइल बा. अंजना सिंह कहली कि एह प्रोमो सांग के प्रस्ताव मिलते सकार लिहले रही काहे कि अबही भोजपुरी में प्रोमोशनल सोंग के चलन शुरू नइखे भइल.\nमनोज तिवारी के स्वर लहरी में डूबत उतरात रहले दर्शक\nसंजय पांडे देखइहें आपन ‘दबदबा’


रघुवीर शरण श्रीवास्तव के सुर संग्राम २ के विजेता बनवलसि महुआ – Anjoria\nखबर गीत-गवनई टीवी मनोरंजन\nरघुवीर शरण श्रीवास्तव के सुर संग्राम २ के विजेता बनवलसि महुआ\nJan 20, 2012 महुआ, रघुवीर शरण श्रीवास्तव, सुर-संग्राम-२\nपिछला दिने बिना कवनो पूर्व सूचना के भा तामझाम के महुआ टीवी का नोएडा आफिस में गवनई के रियलिटी शो “सुर संग्राम सीजन – 2” के विजेता के फैसला कर लिहल गइल. एह बात के जानकारी महुआ टीवी के पीआरओ प्रशान्त निशान्त से मिलल बा. कवना आधार पर एकर फैसला लिहल गइल ओकरा बारे में कवनो जानकारी नइखे दिहल गइल.\n“सुर संग्राम सीजन २” के विजेता के फैसला २० दिसम्बर २०१० के होखे वाला रहुवे. पटना के गाँधी मैदान में भव्य समारोह आयोजित भइल बाकिर कुछ असामाजिक तत्वन का उपद्रव का चलते आयोजन रोक के रद्द कर देबे के पड़ल. फाइनल में बनारस के गायक रघुवीर शरण श्रीवास्तव आ राँची के गायिका ममता राउत का बीच मुकाबिला रहुवे. अब करीब तेरह महीना बाद ओह फाइनल के फैसला महुआ टीवी के नोएडा कार्यालय में कर दिहल गइल.\nबतावल गइल बा कि रघुवीर के पचीस लाख रुपिया आ ममता राउत के एगारह लाख रुपिया के इनाम दे दिहल गइल.\nअब जब सुर संग्राम सीजन २ के फाइनल हो गइल त महुआ टीवी के नयका रियलिटी शो “सुरों का महासंग्राम” के राह खुल गइल. एह शो के आडीशन के प्रक्रिया पूरा हो गइल बा.\nसंजय पांडे का ‘दिल तऽ पागल होला’ में नया लुक\nकुमार सानू गवले भोजपुरी में गीत\n2 thought on “रघुवीर शरण श्रीवास्तव के सुर संग्राम २ के विजेता बनवलसि महुआ”\nAapka gaya huaa mujhe bahut pasand hai


Actor Manoj Bajpai s journey from Bettiah to Bollywood is not easy Know interesting story of struggle Bhojpuri: बेतिया से बॉलीवुड के सफर मनोज बाजपेयी खातिर ना रहे आसान, Bday पर जानीं रोचक संघर्ष कथा\nBhojpuri: बेतिया से बॉलीवुड के सफर मनोज बाजपेयी खातिर ना रहे आसान, B'day पर जानीं रोचक संघर्ष कथा\nपश्चिमी चंपारण के एगो छोट गाँव बेलवा के रहे वाला लइका बॉलीवुड के एगो श्रेष्ठ अभिनेता बन गइल, एकरा पीछे अथक मेहनत आ अटूट लगन के हाथ बा. एह बिहारी अभिनेता के नाम ह मनोज बाजपेयी जे सामान्य किसान परिवार से होखला के बादो फिल्म अभिनेता बनला के फ़ैन्सी सपना ना खाली देखलें बल्कि ओकरा के पूरो कइलें.\nLast Updated: April 23, 2021, 3:20 PM IST\nकुछ लोग के ज़िन्दगी के कहानी स्वेट मार्डेन, शिव खेड़ा, नेपोलियन हिल आदि के प्रेरक पुस्तक से कम रोचक आ मोटिवेशनल ना होला. कोरोना काल में अइसने कहानियन के जरूरत बा जे गहन निराशा में आशा के किरण जगावे. कहल जाला कि मन में हिम्मत होखे आ अपना लक्ष्य खातिर जुनून होखे त कवनो रास्ता पहाड़ नइखे. पश्चिमी चंपारण के एगो छोट गाँव बेलवा के रहे वाला लइका बॉलीवुड के एगो श्रेष्ठ अभिनेता बन गइल, एकरा पीछे अथक मेहनत आ अटूट लगन के हाथ बा. एह बिहारी अभिनेता के नाम ह मनोज बाजपेयी जे सामान्य किसान परिवार से होखला के बादो फिल्म अभिनेता बनला के फ़ैन्सी सपना ना खाली देखलें बल्कि ओकरा के पूरो कइलें. 23 अप्रैल 1969 के मनोज बाजपेयी के जन्म भइल. मनोज अपना पाँच भाई बहिन में दुसरा नंबर के संतान हवें. उनके शुरुआती पढ़ाई गाँवे के प्राथमिक विद्यालय से आ हाईस्कूल के पढ़ाई के. आर. हाईस्कूल बेतिया से भइल.\nमनोज 1986 में 17 साल के उमिर में दिल्ली पढ़े आ गइलें. बचपन से अभिनेता बने के शौख उनका मन में रहे, एही से इहाँ आके थियेटर से जुड़ गइलें. उनकर नाम मनोज भी ओ बेरा के हिट फिल्म कलाकार मनोज कुमार के नाम पर रखाइल रहे आ मन में कलाकार बने के अरमानों मचलत रहे त थियेटर के प्रति झुकाव स्वाभाविक रहे. दिल्ली विश्वविद्यालय से पढ़ाई करत समय मनोज के जान पहचान थियेटर के दुनिया के बड़ बड़ लोग से हो गइल. तबे उनका पता चलल कि राष्ट्रीय नाट्य विद्यालय में अभिनय के बेहतरीन प्रशिक्षण होला. उ ओह में दाखिला खातिर लगातार कोशिश कइलें, बाकिर तीन बेर असफल भइलें. मनोज एकदम निराश हो गइल रहलें. बने के अभिनेता रहे आ रास्ता मिलते ना रहे. लाइफ लाइन के तलाश जारी रहल. एह अन्हरिया सफर में भेंटइले रघुबीर यादव (प्रसिद्ध अभिनेता). उनका सलाह पर मनोज मशहूर अभिनय कोच बैरी जॉन के थियेटर कंपनी जॉइन कs लेहलें. शाहरुख खान भी बैरी जॉन किहाँ से अभिनय के कोचिंग लेले बाड़ें. थियेटर के दिन में मनोज आ शाहरुख के मुलाकात भी भइल रहे. मनोज बाजपेयी ए थियेटर कंपनी के साथे कई गो प्ले कइलें अउरी साथ ही अपना अंग्रेजी भाषा के कॉम्प्लेक्स के दूर कइलें. एगो इंटरव्यू में उ बतवलें कि बिहार से आवे वाला अक्सरहा युवक अंग्रेजी से घबड़ाला. हमरा भी बहुत चिंता होखे कि हम कइसे बढ़िया अंग्रेजी बोलीं. कुछ दोस्त लोग के मदद से अंग्रेजी भाषा पर कमांड कइनी आ आज उ काम देता .\nओही थियेटर के दिन में मनोज बाजपेयी चौथा बार एनएसडी में दाखिला खातिर फेर कोशिश कइलें. एह बेरी उहाँ बोर्ड में बइठल लोग इनका के चिन्हत रहे आ इनका प्रतिभा के मुरीद रहे. उ लोग कहल कि मरदे, अब तू सीखे ना सिखावे आवs. मनोज गइल रहलें ओहिजा चेला बने आ उनके गुरु बने के नेवता मिल गइल. बाकिर उ मना क दिहलें. उनके अभिनय चलत रहल. साल 1994 में गोविंद निहलानी ओमपुरी आ नसीरुद्दीन के लेके फिल्म बनावत रहलें. उ मनोज के एक मिनट के एगो छोट रोल में कास्ट कइलें आ ई रहे भविष्य के एगो चमकत फिल्म सितारा के पहिला पर्दा-पदार्पण. ओही साल मशहूर फिल्मकार शेखर कपूर कुख्यात डाकू फूलन देवी के जीवन पर फिल्म ‘बैन्डिट क्वीन’ बनावत रहलें आ उनके फिल्म में टाइटल रोल के समानांतर भूमिका खातिर एगो अइसन नवयुवक के तलाश रहे जे कुशल अभिनेता होखे. मनोज के मित्र आ ओह फिल्म के कास्टिंग कर रहल तिग्मांशु धूलिया शेखर कपूर से मनोज के नाम सुझवलें. मनोज बाजपेयी के मामला लगभग सेट हो गइल, तले कुछ दिन बाद उनके रोल में निर्मल पाण्डेय के कास्ट कर लिहल गइल. मनोज के हिस्से एगो छोट रोल आइल बाकिर ई रोल उनके अभिनय क्षमता प्रमाणित करे खातिर काफी रहे.\nकुछ समय बाद मनोज बाजपेयी मुंबई के रुख कर देहलें आ उहाँ उनकर संघर्ष के असली दौर शुरू भइल. बाकिर उनके दिल्ली के कुछ मित्र मुंबई में पहिले से रहलें आ स्थापित होत रहलें. एहीसे उनके मुंबई फिल्म उद्योग में घुसे में मदद भी मिलल. मनोज अपना मित्र सौरभ शुक्ला के साथे मुंबई में आपन शुरुआती दिन गुजरलें. एगो साक्षात्कार में एगो रोचक किस्सा बतवलें कि उ लोग संघर्ष के दिन में अभिनय के लगातार माँजत रहल लोग. केहू भी मित्र आवे त मुर्गा आ मटन पार्टी होखे अउरी मनोज एकरा बदले में आपन कुछ रिहर्सल कइल सीन देखावस.\nमनोज के 1995 में महेश भट्ट के टीवी शो स्वाभिमान मिलल. ओह में हालांकि मनोज के छोट रोल रहे लेकिन उ एतना लोकप्रिय भइल कि उनके रोल दू साल से ऊपर तक शो में चलल. एकरा बाद उनके रामगोपाल वर्मा से मुलाकात भइल, जब उ एगो कॉमेडी फिल्म दौड़ के कास्टिंग करत रहलें. रामू उनके प्रतिभा देख के एतना प्रभावित भइलें कि उनके कहलें कि हेतना छोट रोल तहरा लायक नइखे. हम तोहरा के अगिला फिल्म में बड़हन रोल देम. मनोज के पैसा के गरज रहे एहीसे उ रोल कइलें. बाकिर रामू अपना वादा मुताबिक अगिला फिल्म सत्या में हीरो के समानांतर भीकू म्हात्रे नाम के गैंगस्टर के रोल दिहलें. ई रोल अउरी फिल्म एतना हिट भइल कि मनोज बाजपेयी पूरा देश में मशहूर हो गइलें. ई फिल्म बहुत सफल भइल आ मनोज के अभिनय के भूरी भूरी प्रशंसा भइल. मनोज के राष्ट्रीय फिल्म पुरस्कार मिलल. एही जा से मनोज बाजपेयी के बढ़िया फिल्म मिले लागल. कुछ साल में उनके शूल, कौन, अक्स, जुबैदा, दिल पे मत ले यार आइल. ई फिल्मन में मनोज बाजपेयी के मुख्य भूमिका रहल आ उनके अभिनय के बड़ा तारीफ भइल. बाकिर मनोज बाजपेयी के फिल्मन के बिजनेस कवनो खास ना रहल.\nमनोज 2010 तक के पीरियड में कई गो फिल्मन में नजर अइलें बाकिर उनकर मुख्य भूमिका रहल फिल्म बॉक्स ऑफिस पर कमाल ना देखा पवली सन. एही से पता चलता कि हिन्दी फिल्म दर्शकन के केतना दुर्भाग्य बा कि उ बढ़िया कलाकारन के कबो कैश ना करेला आ लिपल पुतल तथाकथित स्टार चेहरा पर छिछिआइल रहेला. साल 2010 में प्रकाश झा के मल्टीस्टारर राजनीतिक फिल्म राजनीति रिलीज भइल आ फिल्म सुपरहिट भइल. एह में मनोज के नेगटिव रोल के बहुत प्रशंसा भइल. फेर साल 2012 में फिल्म आइल गैंग्स ऑफ वासेपुर आ उनके किरदार सरदार खान अमर हो गइल ओइसहीं जइसे भीकू म्हात्रे. मनोज बाजपेयी ओइसे भी घर घर में पहुँच चुकल रहलें, एह फिल्म के बाद वाली पीढ़ी के भी स्मृति में बस गइलें. साल 2016 में उनके फिल्म ‘अलीगढ़’ रिलीज भइल जेके चारु ओर खूब तारीफ भइल, एक बार फेर मनोज अपना अभिनय से सभके चकित कर देहलें. उनके एकरा खातिर प्रतिष्ठित एशिया पेसिफिक स्क्रीन अवॉर्ड से नवाजल गइल. साल 2018 के फिल्म गली गुलेयां भी मनोज बाजपेयी के फिल्मोग्राफी के बेहतरीन फिल्म ह. एह फिल्म के देश विदेश में खूब तारीफ मिलल.\nसाल 2019 मनोज बाजपेयी खातिर बढ़िया साल रहल. एही साल उनके पद्म श्री के उपाधि मिलल आ एही साल उनके फिल्म भोंसले रिलीज भइल जे में उ टाइटल रोल कइलें. पिछला साल फिल्म भारत में भी ओटीटी पर प्रदर्शित भइल. ई फिल्म देश विदेश में खूब नाम कमइलस. साल 2021 में उनके भोसले फिल्म खातिर सर्वश्रेष्ठ अभिनेता के राष्ट्रीय पुरस्कार मिलल ह.\nमनोज बाजपेयी के अमेजॉन प्राइम पर रिलीज भइल शो द फैमिली मैन के बड़ा प्रसिद्धि मिलल आ उ शो सुपर डुपर हिट रहल. उनके फिलहाल जीफाइव पर साइलेंस नाम के थ्रिलर ड्रामा रिलीज भइल बा आ जलदिए द फैमिली मैन के अगिला सीरीज रिलीज होखे वाला बा. ( लेखक मनोज भावुक भोजपुरी साहित्य और सिनेमा के जानकार हैं. )


अन्ना के अनशन आ सरकार के रियेक्शन – Anjoria\nAug 15, 2011 अन्ना के अनशन\nसंसद में पेश सरकारी लोक पाल का बदले एगो मजगर जन लोकपाल बिल खातिर भ्रष्टाचार विरोधी आन्दोलन के मुखिया अन्ना हजारे के १६ अगस्त से आमरण अनशन पर जाये के प्रतिबद्धता सरकार का सोझा एगो कार्यपालक आ नैतिक उलझन खाड़ कर दिहले बा.\nकार्यपालक उलझन एह बात के बा कि कवनो मकसद से केहू के आत्महत्या करे के कोशिश एगो अपराध ह आ सरकार कानूनी रूप से बाध्य बिया कि एह तरह के अनशन का खिलाफ कार्रवाई करो. जरूरत बुझाव त अन्ना हजारे के अनशन करे से पहिले भा अनशन करे का दौरान गिरफ्तार कर लेव जेहसे कि उनुकर जान बचावल जा सके आ सार्वजनिक अराजकता होखे से रोकल जा सके. ई कार्यपाली उलझन तब अउरी अझुरा जात बा जब एह बात के खतरा बुझात होखे कि उनुकर जान बचावे के कोशिश के विरोध करे के उनुका लोकतांत्रिक अधिकार के हनन मानल जा सकेला आ एह बाति से सार्वजनिक अराजकता अउरी बेसी हो सकेले.\nनैतिक उलझन एह बाति के बा कि महात्मा गाँधीए का समय से आमरण अनशन के विरोध के एगो तरीका मानल जा चुकल बा. विशेष तरह का हालात में आमरण अनशन महात्मा गाँधी के एगो मजगर अहिंसक हथियार बन गइल रहे. तब भारत पर विदेशी शासक राज चलावत रहले आ कवनो लोकतांत्रिक ढाँचा मौजूद ना रहे.\nअन्ना हजारे आ उनुकर समर्थक आपन विरोध एगो आजाद आ लोकतांत्रिक भारत में कर रहल बाड़े जहाँ लोकतांत्रिक संचलन के आ विचार प्रकट करे के बहुते तरीका मौजूद बा. ऊ लोग एह तरीकन के इस्तेमाल जनता के अपना माँग का पक्ष में खड़ा करे में कर रहल बाड़े जेहसे कि सरकार पर आपन माँग मनवावे के नैतिक दबाव डालल जा सके. अगर सरकार ओह लोग के कुछ माँग के वैधानिक नइखे मानत त एह चलते कि ओकरा लागत बा कि ऊ बात राष्ट्रीय हित में ना होखी आ ओकरा से उलटा प्रभाव पड़ सकेला. लोकतांत्रिक तरीका से चुनल सरकार के ई अधिकार होला कि ऊ तय कर सको कि का चले लायक बा आ का नइखे चले लायक, का देश हित में बा आ का नइखे. यदि केहू सरकार के विचार से सहमत नइखे त ओकरो अधिकार बा कि अपना आन्दोलन के जारी राखो एह उमेद में कि देर सबेर सरकार अपना रुख में बदलाव ले आई.\nबाकिर केहू के ईहो अधिकार नइखे कि ऊ सरकार के डेरा धमका के आपन माँग माने खातिर मजबूर करेका विचार से ओह हथियार के इस्तेमाल करो जवन कबो ब्रिटिश शासन का दौरान नैतिक रूप से भले जायज रहल होखे बाकिर आजाद आ लोकतांत्रिक भारत में ओह तरह से नैतिक नइखे रहि गइल. सरकारो के ई कानूनी बाध्यता बा कि ऊ केहू के आत्महत्या करे से रोको आ एह बाध्यता के एहसे कम ना मानल जा सके कि भ्रष्टाचार का खिलाफ मजगर कार्रवाई करे क अन्ना हजारे आ उनुका समर्थकन के माँग में नैतिक बल बा. नैतिक रुप से जायजो कवनो माँग के पूरा करावे खातिर कानूनी रूप से अमान्य विधि के इस्तेमाल ना कइल जा सके.\nहमनी के संविधान आ कानून का तहत हर नागरिक के विरोध करे के अधिकार बा बाकिर मनमर्जी तरीका से विरोध करे के ना. विरोध करत घरी मौजूदा कानूनन के पालनो कइल जरूरी बा आ विरोध में सामने वाला के धमकावे वाला अन्दाज ना होखे के चाही. आमरण अनशन कर के अन्ना हजारे के जान दिहला के धमकी के पूरा करे से रोकलो सरकार के कानूनी जिम्मेदारी बनत बा. अब ई गिरफ्तारी अन्ना के अनशन से पहिले होखत बा आ कि कुछ दिन ले उनुका आपन विरोध दर्ज करावे के मौका दिहला का बाद , ई तय करे के काम सरकार के बा आ ओकरा पहिले एहू बात पर ध्यान देबे के बा कि गिरफ्तारी से जनमानस पर का प्रभाव पड़े जा रहल बा. अतना त मानही के पड़ी कि अन्ना हजारे का साथ विपुल जन समर्थन मौजूद बा काहे कि जनता के बड़हन हिस्सा भ्रष्टाचार मेटावे खातिर सरकार के प्रतिबद्धता के कायल नइखे. कानून व्यवस्था बनवले राखे के कार्यपाली जिम्मेदारी के सही साबित करे खातिर सरकार का लगे ऊ नैतिक जिम्मेदारी नइखे काहे कि ऊ जनता के समुझावे में विफल रहल बिया कि सरकार भ्रष्टाचार मेटावे खातिर कृतसंकल्प बिया.\nएह आखिरीओ घड़ी में ई बहुते महत्वपूर्ण बा कि प्रधानमंत्री भ्रष्टाचार का मसला पर इलेक्ट्रानिक मीडिया आ पत्रकार सम्मेलन कर के जनता से संवाद स्थापित करसु जेहसे भ्रष्टाचार पर जनता के सोच पर ध्यान दिहल जा सको. नैतिक जिम्मेदारी के अनदेखी करत सरकार के ध्याम कार्यपाली जिम्मेदारी पर बहुते टिकावल मौजूदा तनाव के अउरी लहका दी.\nलालकिला से प्रधानमंत्री के भाषण भोजपुरी में


“गढ़वा – एक आतंक” के सगरी गीत रिकॉर्ड – Anjoria\n“गढ़वा – एक आतंक” के सगरी गीत रिकॉर्ड\nAug 31, 2014 गढ़वा - एक आतंक\nफोकस टेलीफिल्म बैनर के भोजपुरी फिलिम ‘गढ़वा – एक आतंक’ के सगरी गीत गीत रिकॉर्ड करा लिहल गइल बा. एह गानन के उदित नारायण, इन्दू सोनाली, रेखा राव, खुशबू जैन, उदय नारायण, डालिया वगैरह का आवाज में रिकार्ड करावल गइल बा.\nरोमांस से भरपूर एह फैमिली ड्रामा फिलिम के निर्मात्री हई नाज़मा खान आ निर्देशक खालिद खान. कहानी लेखक राजेश कुमार पाण्डेय, संगीतकार युवराज मोरे, गीतकार अशोक सिन्हा, दीपक अउर मनोज, छायांकनकर्ता वी डी नाईक, नृत्य निर्देशक महेश आचार्य अउर विक्रमजीत.\nमुख्य कलाकार बाड़े अविनाश शाही, शिवानी त्यागी, के के गोस्वामी, अमित मिश्रा, प्रेमा किरन, गोपाल त्रिपाठी, माधुरी पाण्डेय, ओबैद, हरिशंकर पंडित, दीपक भाटिया, आ बाल कलाकार हुज़ैफ खान अउर शोएब खान.\nसांपो को बचाने की मुहीम छेड़ी ‘सपेरा’ पवन सिंह ने\nएक लैला रानी रानी चटर्जी तीन गो छैला संगे धमाल करीहें.


बेरोजगारी के दर्द से जूझ रहल लोग खातिर मरहम साबित होई – मुख्यमंत्री उद्यमी योजना | Bhojpuriya Byar\nHome राज्य राजधानी बेरोजगारी के दर्द से जूझ रहल लोग खातिर मरहम साबित होई – मुख्यमंत्री उद्यमी योजना\nबेरोजगारी के दर्द से जूझ रहल लोग खातिर मरहम साबित होई – मुख्यमंत्री उद्यमी योजना\nFeb 09, 2020राज्य राजधानी0\nनया रोजगार शुरू करे खातिर एससी, एसटी, अउरी अतिपिछडा वर्ग के बेरोजगार युवक लोग के बिहार सरकार दे रहल बा 10 लाख के आर्थिक मदत\n5 लाख अनुदान औरी5लाख के सूदरहित ऋण\nढाई लाख की वार्षिक आमदनी वाला बेरोजगार युवक ले सकत बाड़े योजना के लाभ\nसात साल के क़िस्त में लौटावे के बा कुल लोन के आधा राशि\n(सत्येन्द्र कुमार सिंह, ब्यूरो चीफ बिहार )\nबिहार – आज पूरा देश जहवा बेरोजगारी के दौर से गुजर रहल बा . बिहार में भी सबसे ज्यादा बेरोजगारी बा .बाकिर बिहार के मुख्यमंत्री नितीश कुमार जी के उद्यमी योजना के पहल बेरोजगार युवक लोग खातिर एगो बहुत बड़का मरहम बा . मुख्यमंत्री नीतीश कुमार के द्वारा कर्पूरी ठाकुर के जयंती पर आयोजित समारोह में अतिपिछडा समाज खातिर दुगो बड़हन घोषणा कईल गईल । जईमें मुख्यमंत्री अतिपिछड़ा उद्यमी योजना के शुरुआत के घोषणा भईल . ऐह योजना के घोषणा से अतिपिछडा समाज के बेरोजगार युवक – युवती लोग में एगो उम्मीद के नया आस जागल बा ।एकरा साथे ही प्रवेशिकोत्तर छात्रवृत्ति लाभ अतिपिछड़ा समाज के ढाई लाख के वार्षिक आय वाला लोग के भी मिल सकी । श्रीकृष्ण मेमोरियल हॉल में जदयू अतिपिछड़ा प्रकोष्ठ के ऐह कार्यक्रम में भारी भीड़ के संबोधित करत मुख्यमंत्री कहले कि दु साल पहिले अनुसूचित जाति, जनजाति के लोग खातिर मुख्यमंत्री उद्यमी योजना लागू कईल गईल रहे । ऐह योजना के तहत ऐह समाज के लोग के 10 लाख के मदद दीहल जात रहल हवे । जईमें5लाख अनुदान औरी5लाख के सूदरहित ऋण। अब इ योजना अतिपिछड़ा लोग खातिर भी लागू कर दिहल गईल बा । जे एहिमे आपन रुचि देखाई ओकरा के मुफ्त में प्रशिक्षण भी दिहल जाई । कार्यक्रम में मुख्यमंत्री जी बतवनी कि अनुसूचित जाति, अनुसूचित जनजाति औरी अतिपिछड़ा के बच्चा लोग खातिर प्रवेशिकोत्तर छात्रवृत्ति योजना चलावल जा रहल बा । पर अभी तक अतिपिछड़ा समाज के डेढ़ लाख सालाना आय वाला परिवार के बच्चा लोग के ही एकर लाभ मिलत रहल हवे । अब एकरा के बढ़ाके ढाई लाख के वार्षिक आमदनी वाला परिवार खातिर कर दिहल गईल बा ।\nका हवे मुख्यमंत्री उद्यमी योजना\nउद्यमी योजना के तहत छोट उद्योग लगावे खातिर युवा-युवती लोग के बिहार सरकार सहयोग कर रहल बा । जईमें कुल पांच लाख तक के अनुदान औरी पांच लाख लोन दिहल जा सकत बा । लोन पर कवनो ब्याज ना लागी । लोन मिलला के छह महीना बाद से 84 किस्त में लौटावे के प्रावधान बा । ऐह योजना में चयनित युवा-युवती लोग के राज्य सरकार अपना खर्च पर उद्योग से संबंधित प्रशिक्षण भी दे रहल बा । अभी ई योजना अनुसूचित जाति-जनजाति वर्ग खातिर ही बिहार में लागू रहल हवे बाकिर अब अतिपिछड़ा समाज के भी ऐ योजना के लाभ मिली । ऐह तरह के योजना शुरू करे वाला बिहार संभवत: पहिलका राज्य बा जहवा बेरोजगारी दूर करे खातिर सरकार के सबसे बढ़िया मरहम सिद्ध होई मुख्यमंत्री उधमी योजना ।\nउद्यमी योजना के पात्रता\n– लाभुक के बिहार के निवासी होखे के चाही\n– कम-से-कम इंटरमीडिएट, आईटीआई, पोलिटेक्निक डिप्लोमा या समकक्ष उत्तीर्ण होखे के चाही\n-18 वर्ष या एकरा से अधिक उम्र होखे\n– तीन किस्त में राशि दीहल जाई\nआवेदन के प्रक्रिया\n-विभाग की वेबसाईट startup.bihar.gov.in/CMSCSTUDYAMI/Default.aspx पर ऑनलाईन आवेदन देबे के होई\n-विभाग के सचिव के अध्यक्षता में चयन समिति छानबीन कर आवेदन स्वीकृत करी\nअतिपिछड़ा प्रवेशिकोत्तर छात्रवृत्ति योजना\nऐह योजना के तहत मैट्रिक के बाद कवनो भी तरह के पढ़ाई करे खातिर अतिपिछड़ा वर्ग के वईसन बच्चा लोग के छात्रवृत्ति दीहल जा सकत बा , जेकरा परिवार के सालाना आय डेढ़ लाख तक होखे । मुख्यमंत्री के घोषणा लागू भईला के बाद सालाना ढाई लाख तक के आय वाला परिवार के बच्चा लोग एकर लाभ मिल सकत बा । एकरा संबंध में विभाग के सचिव प्रेम सिंह मीणा कहले कि अभी ढाई लाख बच्चा लोग के ऐह योजना के तहत छात्रवृत्ति दीहल जा रहल बा। परिवार के आय के दायरा बढ़ला से अब औरी अधिक बच्चा लोग एकर लाभ उठा सकी । बिहार में अतिपिछड़ा वर्ग के आबादी करीब 27 प्रतिशत बा ।\nPrevious Postमहिला रोबोट 'व्योममित्र' के अंतरिक्ष में भेजी इसरो Next Postसरकार न्याय के साथे कर रहल बा हर क्षेत्र में विकास : रामसेवक


महिनवारि, नारित्व से जुडल एगो प्राकृतिक उपहार ! - Rato Pana\nमहिनवारि, नारित्व से जुडल एगो प्राकृतिक उपहार !\nby Ratopana २० भाद्र २०७८, आईतवार September 5, 2021 0\nपर्सा । आज हम बात करेम अपना नारित्व से जुडल एगो प्राकृतिक उपहार स्त्री के महिनवारि के बारे मे साधारणतया महिनवारि १२ से १५ बर्ष के उमेर में सुरु होजाला। केहु केहु में आठ बर्ष से हीं महिनवारि के लक्षण देखा परे लागेला जवना के साधारण मानल जाला। महिनवारि के अन्तर लगभग २८ दिन के होखेला। महिनवारि ४५ से ५५ बर्ष के भितर ओराला। महिनवारि शारीरिक परिवर्तनमध्ये के एगो परिवर्तन हवे। महिनवारि प्राकृतिक सरसफाइ प्रक्रिया हवे। महिनवारि होखे के मतलब एगो लडकी हर महिना गर्भवती होखे खातीर तयार होखेली।\nलेकीन आश्चर्य के बात ई बा जे हमनी के समाज महिनवारि के भेदभाव आ लाज शर्म के नजर से देखेला। आखिर काहे अईसन होला? महिनवारि त ईश्वर के देहल सब से सुंदर उपहार हवे जवना से एगो औरत के मातृत्व सुख के प्राप्ती होला आ सृष्टि के संचालन होला। एकरा बिना त जीवन के कल्पना भी सम्भव नईखे तब भी हमनी के समाज एकरा के काहे छुवाछुत के नजर से देखेला। ईहे मानसिकता के चलते हमनी के घर,परिवार आ समाज के औरत बेटी लोग विभिन्न घातक रोग,बेमारी के शिकार होजाला लोग। अपना शरिर के समस्या खुल के घर परिवार में बतावे से लाजाला लोग।\nका हमनी कबो अपना बेटी,बहिन से खुल के उनका महिनवारि के समस्या के बारे में बात करिले सन?? चाहे कबो उनका लगे सेनेटरी प्याड बा की नईखे ईहो जाने के कोसिस ना करिले सन। अभियो ८५% महिला लोग घर टुकडा कपडा प्रयोग में लेयावेला लोग केतना लोग गन्दा कपडा हीं ईस्तेमाल करलेवेला। जेकरा वजह से महिला लोग के शरिर में विभिन्न रोग के जन्म होखे लागेला। कबो त कवनो औरत घर में अकेले महिला रहेली आ महिनवारि के दर्द से छटपटात रहेली तबो उ घर के कवनो मर्द से आपन दर्द सांझा ना करे सकेली। काहे की हमनी के उ औरत के दर्द के आगे एगो शर्म लाज के दिवार खडा कर देले बानी सन।\nलेकीन अब अपना मानसिकता के बदलीं अपना बेटी से बहिन से घर के औरत लोग से एह विषय पर खुल के बात करीं। काहे की जब तक रउवा खुल के बात ना करब तब तक असहीं हमनी के समाज के औरत लोग विभिन्न रोग से ग्रसित होके मरत रही लोग। त अपना सृष्टि के संचालिका के बचावे के चाहतानी त रउवा उनकर रक्षा करे के परि।\nप्रिया मिश्रा “मन्नु”\nरुचिका विषयमा लगानी बढाउने समय छ।\nठोरीमा निशुल्क स्वास्थ्य शिविर, ३ सयभन्दा बढीको स्वास्थ्य जाँच गरियो\n१ सय ३२ भाईल कोभिड सिल्ड भ्याक्सिन गायब !\nजापानमा बस्ने सबैले कोरोनाको खोप निःशुल्क पाउने !\nबन्दाबन्दिमा समेत रेडक्रस स्वयंसेवक परिचालन ।\nबुधबार थपिए १ हजार ५६ कोरोना संक्रमित, १४ सय ८३ निको भए